               IL-KUMMISSJONI EWROPEA
            Brussell, 2.6.2015
            COM(2015) 232 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni (applikazzjoni mill-Finlandja - EGF/2015/001 FI/Broadcom)

               MEMORANDUM TA’ SPJEGAZZJONI

               IL-KUNTEST TAL-PROPOSTA

               1.Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stipulati fir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (Ir-"Regolament FEG").

               2.Fit-30 ta’ Jannar 2015, il-Finlandja ppreżentat applikazzjoni EGF/2015/001 FI/Broadcom għal kontribuzzjoni finanzjarja mill-FEG, wara sensji
                  2
                fil-Broadcom Communications Finland u żewġ fornituri jew produtturi downstream fil-Finlandja.

               3.Wara li vvalutat din l-applikazzjoni, u bi qbil mad-dispożizzjonijiet kollha applikabbli tar-Regolament tal-FEG, il-Kummissjoni kkonkludiet li l-kundizzjonijiet għall-għotja ta' finanzjament mill-FEG huma sodisfatti.

               SOMMARJU TAL-APPLIKAZZJONI

                        L-applikazzjoni tal-FEG

                        EGF/2015/001 FI/Broadcom

                        L-Istat Membru

                        Il-Finlandja

                        Ir-reġjun ikkonċernat (il-livell NUTS 2)

                        Ir-reġjuni kollha tal-Finlandja ħlief Åland

                        Id-data tat-tressiq tal-applikazzjoni

                        It-30 ta' Jannar 2015

                        Id-data ta’ konferma tar-riċevuta tal-applikazzjoni

                        It-13 ta' Frar 2015

                        Id-data tat-talba għal informazzjoni addizzjonali

                        It-13 ta' Frar 2015

                        Id-data ta’ skadenza għall-għoti tal-informazzjoni addizzjonali

                        Is-27 ta’ Marzu 2015

                        Id-data ta’ skadenza għat-tlestija tal-valutazzjoni

                        Id-19 ta’ Ġunju 2015

                        Il-kriterju ta' intervent

                        L-Artikolu 4(1)(a) tar-Regolament tal-FEG

                        L-intrapriża ewlenija

                        Broadcom Communications Finland

                        Is-Settur/i tal-attività ekonomika

                        (Id-Diviżjoni tan-NACE Reviżjoni 2)
                           3

                        Id-Diviżjoni 46 (Kummerċ bl-imnut, għajr ta' vetturi bil-mutur u muturi)

                        Għadd ta’ sussidjarji, fornituri u produtturi fl-istadju aħħari tal-produzzjoni

                        2

                        Il-perjodu ta’ referenza (erba’ xhur):

                        Il-11 ta’ Awwissu 2014 - il-11 ta’ Diċembru 2014

                        L-għadd ta' sensji:

                        568

                        L-għadd ta' sensji qabel u wara l-perjodu ta’ referenza (b)

                        0

                        L-għadd totali ta’ sensji (a + b)

                        568

                        L-għadd totali ta’ benefiċjarji fil-mira eliġibbli

                        568

                        L-għadd totali ta’ benefiċjarji fil-mira

                        500

                        L-għadd ta’ żgħażagħ barra mill-edukazzjoni, l-impjieg jew it-taħriġ (NEETs) fil-mira

                        0

                        Il-baġit għas-servizzi personalizzati (EUR)

                        2 172 000

                        Il-baġit għall-implimentazzjoni tal-FEG
                           4
                         (EUR)

                        103 000

                        Il-baġit totali (EUR)

                        2 275 000

                        Il-kontribuzzjoni tal-FEG (60 %) (EUR)

                        1 365 000

               VALUTAZZJONI TAL-APPLIKAZZJONI

               Proċedura

               4.Fit-30 ta' Jannar 2015, il-Finlandja ppreenat applikazzjoni EGF/2015/001 FI/Broadcom fi żmien 12-il ġimgħa tad-data li fiha l-kriterji tal-intervent previsti fl-Artikolu 4 tar-Regolament tal-FEG ġew sodisfati. Il-Kummissjoni tat irċevuta tal-applikazzjoni fi żmien ġimgħatejn tad-data tal-preżentazzjoni tal-applikazzjoni, fit-13 ta' Frar 2015, u talbet informazzjoni ulterjuri mill-Finlandja fl-istess data. Din l-informazzjoni addizzjonali ngħatat fi żmien sitt ġimgħat mid-data tat-talba. Il-perjodu ta' 12-il ġimgħa mill-wasla tal-applikazzjoni kompluta li fih il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribut finanzjarju jiskadi fid-19 ta’ Ġunju 2015.

               Eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni hija marbuta ma’ 568 ħaddiema li ngħataw is-sensja fil-Broadcom Communications Finland u żewġ fornituri jew produtturi downstream. L-intrapriża ewlenija topera fis-settur ekonomiku kklassifikat taħt id-Diviżjoni 46 tan-NACE Reviżjoni 2 (Kummerċ bl-imnut, għajr ta' vetturi bil-mutur u muturi). Is-sensji mogħtija mill-intrapriża jinsabu fir-reġjuni kollha ta’ NUTS
                  5
                livell 2 tal-Finlandja (minbarra l-Gżejjer Åland), l-iktar reġjun affettwat huwa t-Tramuntana tal-Ostrobothnia (FI1A).

                        L-intrapriżi u l-għadd ta' sensji matul il-perjodu ta' referenza

                        Broadcom Communications Finland

                        563

                        Nice-Business Solutions Finland

                        4

                        Infocare

                        1

                        L-għadd totali ta' intrapriżi: 3

                        L-għadd totali ta' sensji:

                        568

               Il-kriterji ta' intervent

               6.L-awtoritajiet Franċiżi ressqu l-applikazzjoni skont il-kriterju ta’ intervent tal-Artikolu 4(1)(a) tar-Regolament tal-FEG, li jeħtieġ li minn tal-anqas 500 ħaddiem jingħataw is-sensja jew li titwaqqaf l-attività ta’ persuni li jaħdmu għal rashom, fuq perjodu ta’ referenza ta’ erba’ xhur, f’intrapriża fi Stat Membru, inklużi l-ħaddiema li jingħataw is-sensja mill-fornituri u l-produtturi fl-istadju aħħari tal-produzzjoni tagħha u/jew persuni li jaħdmu għal rashom li l-attività tagħhom twaqqfet.

               7.Il-perjodu ta’ referenza ta’ erba’ xhur tal-applikazzjoni hu mill-11 ta’ Awwissu 2014 sal-11 ta’ Diċembru 2014.

               8.Is-sensji matul il-perjodu ta’ referenza huma kif ġej:

               –563 ħaddiem li ngħataw is-sensja fil-Broadcom Communications Finland,

               –5 ħaddiema li ngħataw is-sensja f’żewġ fornituri jew produtturi downstream tal-Broadcom.

               Il-kalkolu tas-sensji u tal-waqfien tal-attività

               9.Is-sensji matul il-perjodu ta’ referenza ġew ikkalkulati kif ġej:

               –563 mid-data tal-avviż individwali tal-impjegatur biex ikeċċi jew iwaqqaf il-kuntratt ta’ impjieg tal-ħaddiem;

               –5 mid-data tat-terminazzjoni de facto tal-kuntratt ta’ impjieg jew l-iskadenza tiegħu.

               Il-benefiċjarji eliġibbli

               10.L-għadd totali ta’ benefiċjarji eliġibbli huwa ta’ 568.

               Ir-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni

               11.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet tal-kummerċ dinji kawżati mill-globalizzazzjoni, il-Finlandja ssostni li fl- 2005, huwa stmat li l-iżvilupp taċ-chipset (il-qasam li fih il-Broadcom Communications Finland  kienet attiva) kien jipprovdi impjieg lil xi 5 000 ruħ fl-Ewropa. Filwaqt li l-għadd ta’ impjegati marbuta mal-iżvilupp tal-prodott fl-industrija żdied globalment (partikolarment fl-Ażja u fl-Istati Uniti), dan kien niżel drastikament fl-Ewropa fejn, sal-2014, kien għad baqa' ftit mijiet ta’ nies.

               12.L-iżvilupp u l-bejgħ taċ-chipsets tat-telefown ċellulari huma f’idejn numru żgħir ta’ kumpaniji, fosthom Qualcomm (l-Istati Uniti tal-Amerika) li hija bil-bosta l-akbar (b’sehem mis-suq ta’ madwar 66 % f’Q1/2014 skont Strategy Analytics
                  6
               ). It-tieni l-akbar kumpaniji huma MediaTek fit-Talwan, Spreadtrum fiċ-Ċina u Marvell uIntel fl-Istati Uniti.

               13.Is-sensji fil-Broadcom huma marbuta mat-tendenza li taffettwa l-industrija tal-elettronika Finlandiża kollha u laħqu l-quċċata meta fl-2011 n-Nokia ħabbret sensji fuq skala kbira. Fl- 2012, in-Nokia l-ewwel issensjat 1 000 persuna fl-impjant tagħha ta’ Salo (EGF/2012/006 FI/Nokia Salo), segwiti minn 3 700 oħra fi tmiem l-2012 u r-rebbiegħa tal-2013 (EGF/2013/001 FI/Nokia). Programm estensiv ta’ żvilupp tal-prodott kien ġie tterminat u tqaċċat għadd sostanzjali ta’ impjiegi.

               14.Fil-bidu tas-snin 2000, staff fl-industrija Finlandiża fuq l-industrija tal-elettronika u tal-elettriku bbażata fil-Finlandja u f’sussidjarji barranin wera żvilupp kostanti, iżda mill-2007, kien hemm bidla ċara bl-għadd barra mill-pajjiż jiżdied filwaqt li l-għadd fil-Finlandja beda jonqos b'mod kostanti.

               15.Matul is-snin 2000, l-għadd tal-istaff fis-sussidjarji Finlandiż fil-kontinenti kollha żdied, imbagħad, mis-sena 2004, l-Ażja ħarġet biċ-ċar bħala l-akbar impjegatur fl-industrija tal-elettronika u l-elettriku. Fl-Ewropa, l-għadd tal-istaff kompla jiżdied sal-2008 iżda wara beda jonqos.

               16.Sal-lum, id-Diviżjoni 46 tan-NACE Reviżjoni 2 (Kummerċ bl-imnut, għajr ta' vetturi bil-mutur u muturi) kien is-suġġett ta’ żewġ applikazzjonijiet FEG (l-oħra hi EGF/2010/012 NL/Noord Holland ICT), li t-tnejn huma għall-ICT u bbażati fuq il-globalizzazzjoni relatata mal-kummerċ.

               L-avvenimenti li wasslu għas-sensji u għall-waqfien tal-attività

               17.L-avveniment li wassal għas-sensji fil-Broadcom hija d-deċiżjoni li jillikwidaw negozju base-band ċellulari tal-kumpanija, deċiżjoni li affettwat 3 000 persuna fid-dinja, li minnhom 600 fil-Finlandja. Il-Broadcom qiegħda twaqqaf l-attivitajiet kollha tagħha fil-Finlandja; Id-disinn taċ-chipsets tal-mobajl qed jiġi delokalizzata mill-Broadcom u hu mistenni li tkompli fl-Istati Uniti u l-Ażja.

               18.Fl-2005, kien hemm erba’ manifatturi ewlenin taċ-chipset tal-mowbajls fl-Ewropa. In-Nokia u l-Philips ddiżinjaw iċ-chipsets tagħhom stess, Ericsson Mobile Platforms (EMP) primarjament ddiżinjawhom għal Sony-Ericsson, u Infineon pproduċiethom kummerċjalment għall-manifatturi tal-mobajls. In-Nokia ilha tiddiżinja ċ-chipsets għall-mobajls tagħha stess sa mis-snin tmenin. Il-kumpanija għamlet ħafna mid-disinn tagħha stess, filwaqt l-produzzjoni proprja taċ-chiġset prinċiaplemtn saret fl-impjanti tat-Texas Instruments (TI) u l-STMicroelectronics (STM). In-Nokia ddeċidiet li twaqqaf l-iżvilupp domestiku taċ-chipset fl-2007 u biegħet l-unitajiet tal-iżvilupp tagħha lill-STMicroelectronics.

               19.F’dan l-istadju, in-Nokia kompliet tagħmel id-disinn tal-modems bla wajers hi stess u kienet tilliċenzjata r-riżultati lill-manifatturi taċ-chipset, inkluża STM. In-Nokia rrinunzjat għad-disinn tal-modem fl-2010, fis-sena biegħet dawn l-operazzjonijiet lill-Japanese Renesas Mobile Corporation (RMC), sussidjarja tar-Renesas Electronics (REC). B'konnessjoni ma’ dan il-ftehim, xi 1 100 diżinjatur tan-Nokia marru jaħdmu ma' impjegatur ieħor.

               20.Minħabba telf ewlieni fit-tul li għamlet l-REC, ttieħdet deċiżjoni li tingħalaq l-RMC fl-2013. Fil-ħarifa tal-2013, l-REC biegħet il-qasam tal-LTE
                  7
                tan-negozju tal-modem tagħha lill-Broadcom (BCM), u madwar 800 persuna li qabel kienu impjegati mill-Renesas issa qed jaħdmu għall-Broadcom. Wara biss ftit xhur, kien imiss lill-Broadcom li tħabbar li n-negozju kollu tas-Cellular Baseband tagħha kellha tingħalaq. F’dan l-istadju,  ma setgħux jinstabu xerrejja ġodda.

               L-impatt mistenni tas-sensji fuq l-ekonomija u l-impjiegi lokali, reġjonali jew nazzjonali

               21.Is-sensji għandhom impatt negattiv sinifikanti, b’mod partikolari fuq l-ekonomija reġjonali t-Tramuntana ta’ Ostrobothnia (parti r-reġjun tal-livell NUTS 2 FI1A), fejn 424 mill-568 sensja seħħew. F’dan ir-reġjun, ir-rata tal-qgħad hija konsistentement ftit punti perċentwali ogħla mill-medja nazzjonali. F’Awwissu 2014, filwaqt li r-rata tal-qgħad nazzjonali kienet ta’ 12,2 %, fit-Tramuntana ta' Ostrobothnia kienet ta’ 14,1 % u fil-belt l-aktar affettwata, Oulu, kienet 16,1 %.

               22.Bħalissa hemm xi 1 250 unità ta’ attività fis-settur tal-ICT fit-Tramuntana tal-Ostrobothnia, u l-maġġoranza ta’ dawn jinsabu f’Oulu. Is-settur ilu jitħabat mal-effetti tr- reċessjoni ekonomika internazzjonali għal ħafna snin imma, b’mod aktar speċifiku, inlaqat minn bidla strutturali intern sinifikanti fejn kumpaniji kbar fuq quddiem tas-suq irrevedew l-istrateġiji tagħhom, ittrasferew l-operazzjonijiet tagħhom għal żoni oħra tas-suq u rrazzjonalizzaw il-produzzjoni tagħhom bħala reazzjoni għat-tisħiħ tal-kompetizzjoni. Is-settur tal-ICT ilu pedament tal-ekonomija fis-sottoreġjun Oulu għal snin twal. Is-sehem relattiv tas-settur tal-informazzjoni kollu tal-impjiegi fis-sottoreġjun hu madwar 12 %, li fil-Finlandja jitqabbel biss ma' dak fiż-żona metropolitana ta’ Ħelsinki.

               23.Id-diffikultajiet li qed iħabbat wiċċu magħhom is-settur u politiki l-ġodda tal-kumpaniji wasslu għal bosta sensji fis-settur privat. Filwaqt li s-settur tal-kumpanniji tal-ICT impjegaw kważi 13 000 persuna fir-reġjun fl-2008, din iċ-ċifra tnaqqset għal madwar 10 500 fl-2012. Minn dak iż-żmien, kien hemm sensji oħra, u l-istima attwali hija inqas minn 10 000. Il-kumpaniji qed jgħaddu minn tranżizzjoni u jimxu mill-manifattura għall-produzzjoni tal-kontenut, u minn industriji kbar globali lejn operazzjoni f’unitajiet iżgħar. Barra l-kumpaniji, is-settur pubbliku huwa wkoll impjegatur sinifikanti tal-esperti tal-ICT. Minħabba l-miri ta’ ffrankar fis-settur pubbliku, m’għadux joffri impjiegi daqs kemm kien joffri qabel, u din it-tendenza se tkompli fil-futur.

               24.Karatteristika speċifika tas-sottoreġjun ta' Oulu hija li xi tnejn minn kull tliet persuni qiegħda huma professjonisti b’livell għoli ta’ edukazzjoni u b'standard tajjeb ta’ esperjenza ta’ xogħol. Għal perjodu estiż, is-sottoreġjun ta' Oulu kien settur sinifikanti  tar-riċerka tal-ICT u ċentru tal-iżvilupp tal-prodott li kien jimpjega speċjalisti f’diversi oqsma tal-inġinerija u l-ipproċessar tad-dejta.

               25.L-istruttura tal-età tas-settur tal-ICT hija żagħżugħa. Nofs dawk li bħalissa huma bla xogħol għandhom anqas minn 40 sena. B’mod partikolari l-ħaddiema anzjani qed jesperjenzaw diffikultajiet biex isibu impjiegi ġodda, u l-qgħad fit-tul qed jiżdied. Mid-diżokkupati bi sfond tal-ICT fit-Tramuntana tal-Ostrobothnia, madwar nofs (450 persuni qiegħda) ilhom bla xogħol għal aktar minn sena; madwar 300 minn dawn qiegħda li qed ifittxu xogħol għanmdhom standard għoli ta’ edukazzjoni.

               26.Is-sensji fil-Broadcom jgħollu b’mod sinifikanti ċ-ċifri tal-qgħad f’Oulu. B’mod partikolari, is-sensji se jżiedu l-għadd ta’ esperti anzjani qiegħda. Setturi ġodda ta’ tkabbir qed jiġu żviluppati b'mod attiv fis-sottoreġjun ta' Oulu, u l-inklużjoni tal-esperti tal-ICT bla xogħol għandha tiġi żgurata. Ħafna minnhom għandhom esperjenza tajba fid-disinn u l-iżvilupp tal-prodott, li tista’ tittieħed fil-futur, jew fl-ICT jew f’setturi li japplikaw tal-ICT.

               Il-benefiċjarji fil-mira u l-azzjonijiet proposti

               Il-benefiċjarji fil-mira

               27.L-għadd stmat ta’ ħaddiema ssensjati li mistennija jipparteċipaw fil-miżuri huwa 500. Id-disaggregazzjoni ta' dawn il-ħaddiema skont is-sess, iċ-ċittadinanza u l-età hija kif ġej:

                        Il-kategorija

                        L-għadd ta'
                           benefiċjarji fil-mira

                        Is-sess:

                        L-irġiel:

                        442

                        (88,4 %)

                        Nisa:

                        58

                        (11,6 %)

                        Iċ-ċittadinanza:

                        Ċittadini tal-UE:

                        487

                        (97,4 %)

                        mhux ċittadini tal-UE:

                        13

                        (2,6 %)

                        Grupp ta’ età:

                        15-24 sena:

                        1

                        (0,2 %)

                        25-29 sena:

                        19

                        (3,8 %)

                        30-54 sena:

                        470

                        (94,0 %)

                        55-64 sena:

                        10

                        (2,0 %)

                        iktar minn 64 sena:

                        0

                        (0,0 %)

               28.Għaldaqstant, in-numru totali stmat ta’ benefiċjarji fil-mira li huma mistennija jieħdu sehem fil-miżuri huwa 500.

               L-eliġibbiltà tal-azzjonijiet proposti

               29.Il-Finlandja qed tippjana tliet tipi ta’ miżuri għall-ħaddiema li ngħataw is-sensja u koperti minn din l-applikazzjoni, (i) għajnuna biex jittrasferixxu għal xogħol ġdid, (ii) għajnuna biex jiftħu n-negozju tagħhom stess, u (iii) l-għoti ta' taħriġ jew edukazzjoni. Il-miżuri kollha li ġejjin jingħaqdu flimkien biex jiffurmaw pakkett ikkoordinat ta’ servizzi personalizzati li għandu l-għan li jintegra mill-ġdid fl-impjieg il-ħaddiema li ngħataw is-sensja:

               30.Il-kowċing u miżuri oħra ta’ tħejjija Il-ħaddiema qiegħda jistgħu jiġu megħjuna f’tekniki tat-tfittxija tax-xogħol, b’pariri u gwida, żjarat f’fieri tax-xogħol, għajnuna bl-applikazzjonijiet għall-impjiegi u s-CVs. Dan is-servizz se jingħata lil gruppi ta’ daqsijiet varji. Skont il-grupp, it-taħriġ se jingħata għal bejn ħamsa u 20 jum. Tingħata wkoll gwida dettaljata dwar il-karrieri lil gruppi, b’iffukar fuq l-interazzjoni u l-prattika tax-xogħol. Dan l-ikkowċjar jista’ jdum sa 40 jum. Individwi jew gruppi jistgħu jingħataw kowċis tal-impjiegi, li jistgħu jaġixxu bħala "msieħba fit-taħriġ" waqt it-tiftix għall-impjieg u bħala mentors kemm għal min iħaddem kif ukoll għall-impjegati matul l-ewwel perjodi ta’ impjieg ġdid. Jistgħu jingħataw sa 50 siegħa ta’ taħriġ fis-sena lil kull persuna li qed tfittex ix-xogħol.

               31.Il-ħaddiema jistgħu jibbenefikaw ukoll minn firxa ta’ valutazzjonijiet tal-esperti. Dawn, pereżempju, jistgħu jevalwaw il-kapaċità individwali għax-xogħol, inklużi l-aspetti relatati mas-saħħa, il-kompetenza u l-ħiliet vokazzjonali, jew il-ħiliet intraprenditorjali u l-potenzjal tal-ħaddiem.

               32.Impjiegi u servizzi tan-negozju f’Punt ta’ Servizz: Il-ħaddiema li ngħataw is-sensja qed jingħataw b'mod individwali Punti ta' Servizz maħtura jieħdu ħsiebhom matul il-fażi tal-implimentazzjoni. Il-Punti ta’ servizz ġew stabbiliti biex jagħtu pariri lill-ħaddiema affettwati mill-bidu nett billi jipprovdulhom servizz ħafna aktar personali u fil-fond minn dak li l-uffiċċju pubbliku tal-impjiegi normalment ikun jista' jipprovdi. Jekk il-grupp fil-mira ma jistax isib impjiegi ġodda f'perjodu ta' żmien raġonevoli, jinħatar mentor li jkollu għarfien tajjeb tas-settur tal-ICT. Il-mentor se jkun kapaċi jgħin lill-ħaddiema jew b'tekniki speċifiċi tat-tfittxija tax-xogħol jew jgħinhom joħolqu l-intrapriża tagħhom stess.

               33.Taħriġ u taħriġ mill-ġdid: L-għan tal-miżuri ta’ taħriġ huwa l-akkwist ta’ kwalifika bażika jew vokazzjonali fi ħdan industrija b’rata għolja tal-impjiegi, jew bħala taħriġ kontinwu jew edukazzjoni ogħla permezz tat-tisħiħ ta’ kompetenzi eżistenti, jew bħala gwida/taħriġ ta’ tħejjija għas-suq tax-xogħol għal persuni li ma għandhom l-ebda pjan futur għall-karriera. It-taħriġ jitfassal apposta skont il-grupp fil-mira, u l-korsijiet jistgħu jinkludu, pereżempju, l-espansjoni tal-kompetenzi fis-settur tal-ICT; il-ġestjoni tal-kwalità u dik finanzjarja tal-proġetti, u l-iżvilupp ta’ ħiliet tan-negozju. Taħriġ estensiv dwar l-iżvilupp tal-kumpanija (l-hekk imsejjaħ taħriġ KEKO) jista' jattrezza persuna biex tmexxi proġett ta’ żvilupp ta' kumpanija partikolari.

               34.Jista' jitħallas inċentiv finanzjarju (sussidju tal-paga) mill-fornituri tas-servizz bħala parti mis-salarju ta’ kull relazzjoni ta’ impjieg stabbilita għal kull ħaddiem fil-mira. Mill-2015, is-sussidju tal-paga se jkun bejn it-30 ul-50 % tal-ispejjeż rilevanti tal-pagi, skont għal kemm tul ta' żmien il-persuna se jiġi impjegat fuq is-sussidju dam bla xogħol. It-tul ta’ żmien il-perjodu sussidjat se jkun iddeterminat abbażi tal-ħtiġijiet individwali tal-persuna kkonċernata (eż. kompetenza għal impjieg ġdid).

               35.Id-direzzjoni lejn l-intraprenditorija u servizzi għal intraprendituri ġodda: Passi marbuta mal-promozzjoni tal-intraprenditorija jiġu implimentati bħala taħriġ tat-tip tal-inkubatur tan-negozju u taħriġ imprenditorjali marbut mal-politika tax-xogħol. Barra minn hekk, intraprendituri ġodda jingħataw konsulenza, konsultazzjoni u appoġġ. Il-ħolqien ta’ intrapriżi ġodda se jiġi appoġġat permezz ta’ netwerks ta’ servizzi kummerċjali subreġjonali u l-ippjanar tan-negozju għall-klijenti tal-MEE Corporation. Il-kunċett tal-inkubatur tan-negozju se jintużw biex jiġi implimentat t-taħriġ diversifikat fis-suq tax-xogħol, b’eżerċizzji ta' ħidma f’tim taħt il-gwida tal-organizzazzjoni tat-taħriġ.

               36.Għotja biex jinbeda negozju: L-għotja tal-bidu tiżgura dħul għal intraprenditur aspiranti matul iż-żmien li hu stmat li hu meħtieġ biex jitnieda u jitwaqqaf negozju full-time, sa massimu ta’ 18-il xahar. Għotja tal-bidu tikkonsisti f’żewġ partijiet, l-allowance bażika u suppliment. Fl-2014, l-allowance bażika kienet tammonta għal EUR 32,66 għal kull ġurnata. Is-suppliment, fl-ogħla livell tiegħu, huwa 60 % tal-allowance bażika. Il-medja tal-għotja tal-bidu hija stmata għal EUR 6 000, iżda l-ammont għal kull benefiċjarju se jkun determinat skont każ li jkun.

               37.Allowances għall-ispejjeż tal-ivjaġġar, l-akkomodazzjoni u l-ġarr: Persuna li qed tfittex ix-xogħol tista’ tingħata allowance għall-ispejjeż tal-ivjaġġar u l-akkomodazzjoni li jinġarrbu fit-fittxija tal-impjieg u l-ispejjeż ta'  akkomodazzjoni u l-ivvjaġġar li jirriżultaw mill-parteċipazzjoni f’taħriġ immirat lejn il-promozzjoni tal-impjiegi, u kumpens għall-ispejjeż ta’ ġarr meta jaċċetta impjieg barra miż-żona tal-ivvjaġġar tagħha. Bl-għajnuna ta’ dawn il-benefiċċji, il-benefiċjarji se jkunu mħeġġa jfittxu xogħol fuq żona ġeografika wiesgħa.

               38.Stħarriġ tal-intrapriża u żjarat: Il-proġett għandu l-għan li jibni aktar għarfien dwar is-settur tal-ICT billi jipproduċi informazzjoni li tipprevedi dwar is-settur reġjonali tal-ICT permezz ta’ stħarriġ u żjarat. Din se tintuża biex jiġiu ppjanati servizzi mfassla speċifikament għal dan il-grupp fil-mira u biex jittejbu l-ħiliet fix-xiri tas-servizzi li jappoġġaw l-impjieg tal-grupp fil-mira. L-informazzjoni li tipprevedi tas-settur tal-ICT se jagħti indikazzjonijiet lil dawk li qed ifittxu xogħol li qed jaħsbu li jiftħu negozju. Dawn l-isforzi jkomplu l-ħidma mwettaq f'każ preċedenti tal-FEG (EGF/2013/001 FI/Nokia) li għaqqad flimkien rapporti u statistika msejsa fuq intervisti bit-telefon mal-intrapriżi.

               39.L-azzjonijiet proposti deskritti hawnhekk jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jieħdux post il-miżuri passivi tal-protezzjoni soċjali.

               40.L-awtoritajiet Finlandiċi pprovdew l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont l-arranġamenti kollettivi. Huma kkonfermaw li kontribuzzjoni finanzjarja mill-FEG ma tissostitwixxix dawn l-azzjonijiet.

               Il-baġit stmat

               41.L-ispejjeż totali stmati huma EUR 2 275 000,magħmula min-nefqa għal servizzi personalizzati ta’ EUR 2 172 000 u n-nefqa għall-attivitajiet ta’ tħejjija, amministrazzjoni, informazzjoni u pubbliċità, kontroll u rapportar ta’ EUR 103 000.

               42.Il-kontribuzzjoni finanzjarja totali mitluba mill-FEG hija ta’ EUR 1 365 000 (60 % tal-ispejjeż totali).

                        L-aonijiet

                        L-għadd stmat ta’ parteċipanti

                        L-ispiża stmata għal kull parteċipant
                        (f’EUR)

                        L-ispejjeż totali stmati

                        (f’EUR)

                        Is-servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Il-kowċing u miżuri oħra ta’ tħejjija

                        222

                        400

                        88 800

                        L-impjiegi u s-servizzi tan-negozju f’punt ta’ servizz

                        500

                        600

                        300 000

                        Taħriġ u taħriġ mill-ġdid

                        145

                        5 000

                        725 000

                        Id-direzzjoni lejn l-intraprenditorija u servizzi għal intraprendituri ġodda:

                        13

                        5 000

                        65 000

                        Għotja biex jinbeda negozju

                        19

                        6 000

                        114 000

                        Stħarriġ tal-intrapriża u żjarat

                        424

                        1 179
                           8

                        500 000

                        Subtotal (a):

                        Perċentwal tal-pakkett ta’ servizzi personalizzati

                        —

                        1 792 800

                        (82,54 %)

                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Sussidju tal-paga

                        62

                        6 000

                        372 000

                        Benefiċċji għall-ispejjeż tal-ivjaġġar, l-akkomodazzjoni u l-ġarr

                        48

                        150

                        7 200

                        Subtotal (b):

                        Il-perċentwal tal-pakkett ta’ servizzi personalizzati

                        —

                        379 200

                        (17,46 %)

                        L-azzjonijiet skont l-Artikolu 7(4) tar-Regolament tal-FEG

                        1 Attivitajiet preparatorji

                        —

                        8 000

                        2 Ġestjoni

                        —

                        70 000

                        3 Informazzjoni u reklamar

                        —

                        20 000

                        4 Kontroll u rapportar

                        —

                        5 000

                        Subtotal (c):

                        Perċentwal tal-ispejjeż totali:

                        —

                        103 000

                        (4,53 %)

                        Spejjeż totali (a + b + c):

                        —

                        2 275 000

                        Il-kontribuzzjoni tal-FEG (60 % tal-ispejjeż totali)

                        —

                        1 365 000

               43.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Il-Finlandja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew ta’ taħriġ;

               44.L-awtoritajiet Finlandiżi kkonfermaw li l-ispejjeż tal-investimenti għall-ħaddiema li jaħdmu għal rashom, il-ftuħ ta’ negozji u l-akkwiżizzjoni minn impjegati mhumiex ser jaqbżu l-EUR 15 000 għal kull benefiċjarju.

               Il-perjodu ta' eliġibbiltà tan-nefqa

               45.L-awtoritajiet tal-Finlandja bdew jipprovdu s-servizzi personalizzati lill-benefiċjarji fil-mira fil-11 ta’ Awwissu 2014. Għalhekk, in-nefqa fuq l-azzjonijiet imsemmijin fil-punti 29 sa 39 għandha tkun eliġibbli għal kontribuzzjoni finanzjarja mill-FEG mill-11 ta' Awwissu 2014 sat-30 ta' Jannar 2017, bl-eċċezzjoni għall-edukazzjoni għolja, għandha tkun eliġibbli għal kontribuzzjoni mill-11 ta' Awwissu 2014 sat-30 ta' Lulju 2017.

               46.L-awtoritajiet tal-Finlandja bdew iġarrbu n-nefqa amministrattiva sabiex jimplimentaw il-FEG fil-11 ta' Awwissu 2014. Għaldaqstant, in-nefqa għal attivitajiet ta' tħejjija, ta’ ġestjoni, ta' informazzjoni u pubbliċità u ta' kontroll u rappurtar għandha tkun eliġibbli għal kontribuzzjoni finanzjarja mill-FEG mill-11 ta’ Awwissu 2014 sas-30 ta’ Lulju 2017.

               Il-komplementarjetà ma' azzjonijiet iffinanzjati b'fondi nazzjonali jew tal-Unjoni

               47.Is-sorsi tal-prefinanzjament jew il-kofinanzjament nazzjonali huma primarjament mil-linja tas-servizzi pubbliċi tal-impjiegi fil-fergħa amministrattiva tal-Ministeru tal-Impjiegi u l-Ekonomija. Xi servizzi se jkunu finanzjati mill-ispejjeż operazzjonali taċ-Ċentri għall-Iżvilupp Ekonomiku, it-Trasport u l-Ambjent (Ċentri ELY) u l-Uffiċċji għall-Iżvilupp Ekonomiku u tal-Impjiegi. Kompiti ta’ appoġġ tekniku se jkunu finanzjati mill-ispejjeż operazzjonali tal-Ministeru tal-Impjiegi u l-Ekonomija u ċ-Ċentri għall-Iżvilupp Ekonomiku, it-Trasport u l-Ambjent. Se jsir ukoll sforz mill-awtoritajiet Finlandiżi biex jipprovdu prefinanzjament  għall-azzjonijiet u l-kompiti kollha, biex jippermetti li jitnedew attivitajiet dwar l-appoġġ tal-FEG kemm jista' jkun malajr u b'mod effiċjenti.

               48.Bħalissa l-Finlandja qed tħejji applikazzjoni għall-FEG fil-kuntest tas-sensji sussegwenti fil-Microsoft. Bl-istess mod għal dawk li ngħataw is-sensja mill-Broadcom, il-persuni ssensjati mill-Microsoft kienu qabel impjegati min-Nokia, u bbażati fl-istess postijiet: Oulu, Tampere, Salo u ż-Żona Metropolitana ta' Ħelsinki. Se jsir sforz biex jiġu sfruttati s-sinerġiji bejn dawn iż-żewġ proġetti.

               49.Il-proġett tal-FEG għall-Broadcom se jikkooperaw ukoll mal-Mobilità tal-Forza tax-Xogħol fl-Ewropa 2014-2020, li huwa proġett għall-iżvilupp tas-servizzi nazzjonali tal-EURES. Dan il-proġett jitnieda fil-bidu tal-2015 bl-għajnuna tal-finanzjament tal-FSE, u ser jiġu kkoordinat miċ-Ċentru għall-Iżvilupp Ekonomiku, it-Trasport u l-Ambjent (Ċentru ELY) tal-Karelja ta’ Fuq.

               50.Qed jitħejja pakkett ta’ miżuri nazzjonali bit-titolu "Mudelli bejn il-kumpanija li qed tirrekluta u l-kumpanija li qed tnaqqas in-nies" fi ħdan il-perjodu ta’ programmazzjoni l-ġdid tal-FSE. L-objettiv ta’ dan il-pakkett ta’ miżuri huwa li jissupplimenta u jiżviluppa attivitajiet relatati mal-bidliet strutturali nazzjonali u s-sigurtà fil-bidla. Dan hu intiż li iwassal għall-iżvilupp konġunt tal-prodotti, biex jiġu identifikati prattiki tajba u ħżiena, biex tittejjeb il-komunikazzjoni u biex ir-riżultati tajba tal-proġetti jibqgħu fit-tul.

               51.L-awtoritajiet tal-Finlandja indikaw li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu kontribuzzjoni finanzjarja minn strumenti finanzjarji oħrajn.

               Il-proċeduri għall-konsultazzjoni mal-benefiċjarji fil-mira jew mar-rappreżentanti tagħhom, jew mas-sħab soċjali, kif ukoll mal-awtoritajiet lokali u reġjonali

               52.Il-Finlandja indikat li l-pakkett ikkoordinat ta’ servizzi personalizzati tfassal b’konsultazzjoni mar-rappreżentanti tal-benefiċjarji fil-mira u mal-imsieħba soċjali. Saret diskussjoni fl-1 ta’ Ottubru 2014 bl-għan li jiġu ppjanati l-miżuri li jridu jiġu inklużi fi proġetti reġjonali tal-FEG. Ir-rappreżentanti kemm tal-benefiċjarji fil-mira u kif ukoll  tal-kumpanija li tat is-sensji ħadu sehem flimkien ma’ ħafna partijiet oħra kkonċernati. Minn din il-laqgħa ħarġu suġġerimenti għal proġetti tal-FEG fir-reġjun ta' Oulu li ddaħħlu fl-applikazzjoni.

               53.Il-Ministeru tax-Xogħol u tal-Ekonomija sejjaħ grupp wiesa’ ta’ partijiet kkonċernati li indirizzat is-sensji fil-Broadcom u ħa sehem fil-preparazzjoni tal-applikazzjoni tal-FEG. Dan il-grupp ta’ ħidma jinkludi rappreżentanti rilevanti ċ-Ċentri għall-Iżvilupp Ekonomiku, it-Trasport u l-Ambjent (iċ-Ċentri ELY), li huma responsabbli għall-implimentazzjoni reġjonali u l-kompiti tal-iżvilupp tal-gvern ċentrali, kif ukoll l-imsieħba soċjali, ir-rappreżentanti tal-Broadcom u partijiet kkonċernati oħra.

               54.Iċ-ċentru għas-servizz tal-klijent tal-amministrazzjoni tal-impjiegi u l-iżvilupp ekonomiku, u ċ-ċentri għall-iżvilupp ekonomiku, it-trasport u l-ambjent jikkooperaw ma’ partijiet kkonċernati oħra. Din il-kooperazzjoni għandha l-għan li tappoġġa l-implimentazzjoni, l-ippjanar u l-iżvilupp tal-impjieg pubbliku u s-servizzi tan-negozju. Għal dan l-għan, kunsill konsultattiv dwar l-impjiegi u s-servizzi tan-negozju (il-kunsill konsultattiv TY) jaħdem b’konnessjoni mal-uffiċċju tal-impjiegi u l-iżvilupp ekonomiku.

               Sistemi ta' ġestjoni u kontroll

               55.L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Finlandja nnotifikat lill-Kummissjoni li l-kontribut finanzjarju se jkun ġestit mill-Ministeru tal-Impjiegi u l-Ekonomija, li jimmaniġġa wkoll il-fondi tal-FSE. L-istess Ministeru jaġixxi bħala l-Awtorità taċ-Ċertifikazzjoni. Hemm separazzjoni stretta tad-dmirijiet u ta' relazzjonijiet ta' rappurtaġġ bejn id-dipartimenti responsabbli għal dawn iż-żewġ funzjonijiet. Il-funzjonijiet ta’ ġestjoni għall-FEG ġew assenjati lid-dipartiment tal-Impjiegi u tal-Intraprenditorija, filwaqt li dawk għall-FSE ngħataw lid-dipartiment reġjonali. Il-funzjonijiet ta’ ċertifikazzjoni għaż-żewġ Fondi huma f'idejn l-Unità tar-Riżorsi Umani u tal-Amministrazzjoni. Il-Ministeru ħejja manwal li jiddeskrivi fid-dettall il-proċeduri li għandhom jiġu segwiti.

               56.Fir-rigward tal-awditjar, il-korp responsabbli huwa l-Unità tal-Verifika Interna indipendenti, li jopera taħt is-Segretarju Permanenti tal-istess Ministeru. Il-funzjonijiet relatati mal-monitoraġġ u l-awditjar huma inklużi wkoll fil-firxa ta’ funzjonijiet tal-awtoritajiet tal-ġestjoni u taċ-ċertifikazzjoni.

               L-impenji mogħtija mill-Istat Membru kkonċernat

               57.L-awtoritajiet Finlandiċi pprovdew il-garanziji kollha meħtieġa rigward dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom;

               –tinżamm il-konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi;

               –il-Broadcom Communications Finland, li kompliet għaddejja bl-attivitajiet tagħha wara li tat is-sensji, irrispettat l-obbligi ġuridiċi tagħha li jirregolaw l-issensjar u tkun ipprovdiet għall-ħaddiema tagħha skont dawn l-obbligi;

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat;

               –l-azzjonijiet proposti jkunu kumplimentari ma’ azzjonijiet iffinanzjati mill-Fondi Strutturali;

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               58.Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  9
               .

               59.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 1 365 000, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               60.Id-deċiżjoni proposta biex jiġi mmobilizzat il-FEG se tittieħed b'mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta'  Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u l-ġestjoni finanzjarja tajba
                  10
               .

               Atti relatati

               61.Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 1 365 000 fl-intestatura baġitarja rilevanti.

               62.Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni
                  (applikazzjoni mill-Finlandja - EGF/2015/001 FI/Broadcom)

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidrat it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  11
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  12
               , u b’mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u lill-persuni li jaħdmu għal rashom li l-attività tagħhom tkun intemmet b'riżultat ta’ bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta’ kontinwazzjoni tal-kriżi finanzjarja u ekonomika globali, jew b'riżultat ta’ kriżi ekonomika u finanzjarja globali ġdida, u sabiex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  13
               .

               (3)Fit-30 ta’ Jannar 2015, il-Finlandja ppreżentat applikazzjoni EGF/2015/001 FI/Broadcom għal kontribuzzjoni finanzjarja mill-FEG, wara sensji fil-Broadcom Communications Finland u żewġ fornituri jew produtturi downstream fil-Finlandja. Din kienet supplementata b’informazzjoni addizzjonali skont l-Artikolu 8(3) tar-Regolament (UE) Nru 1309/2013. Din l-applikazzjoni hija konformi mar-rekwiżiti għad-determinazzjoni ta' kontribuzzjoni finanzjarja mill-FEG, kif stipulat fl-Artikolu 13 ta' dak ir-Regolament.

               (4)Għaldaqstant, il-FEG għandu jiġi mmobilizzat sabiex tingħata kontribuzzjoni finanzjarja li tammonta għal EUR 1 365 000 għall-applikazzjoni ppreżentata mill-Finlandja,

               (5)Sabiex jitnaqqas kemm jista’ jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni Ewropea għas-sena finanzjarja 2015, il-Fond Ewropew ta' Aġġustament għall-Globalizzazzjoni huwa mobilizzat biex jagħti s-somma ta' EUR 1 365 000 f'approprjazzjonijiet ta' impenn u ta' ħlas.

               Artikolu 2

               Din id-Deċiżjoni tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea. Dan japplika minn [the date of its adoption]*.

                  14Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi ta’ l-istatistika (ĠU L 393, 30.12.2006, p. 1).

                     (4)
                  Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (5)
                  Ir-Regolament tal-Kummissjoni (UE) Nru 1046/2012 tat-8 ta' Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta' klassifikazzjoni komuni ta' unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (6)
                  https://www.strategyanalytics.com/default.aspx?mod=pressreleaseviewer&a0=5482

                     (7)
                  LTE, taqsira għal Evoluzzjoni fit-Tul, huwa standard għall-komunikazzjoni bla fili ta’ dejta b’veloċità għolja għat-telefon ċellulari u t-terminals tad-dejta.

                     (8)
                  Ċifri għat-tond.

                     (9)
                  ĠU L 347, 20.12.2013, p. 884.

                     (10)
                  ĠU C 373, 20.12.2013, p. 1.

                     (11)
                  ĠU L 347, 20.12.2013, p. 855.

                     (12)
                  ĠU C 373, 20.12.2013, p. 1.

                     (13)
                  Ir-Regolament (UE, Euratom) Nru 1311/2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (14)
                   Għandha tiddaħħal id-data mill-Parlament qabel il-pubblikazzjoni fil-ĠU.


Avviż Legali Importanti

|

52008PC0226

Proposta għal deċiżjoni tal-Kunsill li tawtorizza t-tqegħid fis-suq ta' prodotti li fihom, li jikkonsistu minn, jew li huma prodotti minn LLCotton25 (ACS-GHØØ1-3) modifikat ġenetikament skond ir-Regolament (KE) Nru 1829/2003 tal-Parlament Ewropew u tal-Kunsill  /* KUMM/2008/0226 finali */

	[pic] | KUMMISSJONI TAL-KOMUNITAJIET EWROPEJ |Brussel 30.4.2008KUMM(2008) 226 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta' prodotti li fihom, li jikkonsistu minn, jew li huma prodotti minn LLCotton25 (ACS-GHØØ1-3) modifikat ġenetikament skond ir-Regolament (KE) Nru 1829/2003 tal-Parlament Ewropew u tal-Kunsill(It-test bil-Ġermaniż biss huwa awtentiku)(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża għal Deċiżjoni tal-Kunsill tikkonċerna ikel u għalf li fihom, li jikkonsistu minn, jew li huma prodotti minn LLCotton25 modifikat ġenetikament, li għalihom kienet ippreżentata talba għal tqegħid fis-suq minn Bayer CropScience AG lill-awtorità kompetenti ta' l-Olanda fit-3 ta' Marzu 2005, skond ir-Regolament (KE) Nru 1829/2003 dwar ikel u għalf modifikat ġenetikament.Il-proposta mehmuża tikkonċerna wkoll it-tqegħid fis-suq ta' prodotti oħra li għandhom jew li jikkonsistu minn LLCotton25 għall-istess użi bħal kull qoton ieħor bl-eċċezzjoni tal-kultivazzjoni.Fis-16 ta' April 2007, l-Awtorità Ewropea dwar is-Sigurtà fl-Ikel tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, li jikkonsistu minn, jew huma prodotti minn LLCotton25 kif deskritt fl-applikazzjoni se jkollhom effetti ħżiena fuq is-saħħa tal-bniedem jew ta' l-annimal jew fuq l-ambjent.F'dan l-isfond, fit-12 ta' Frar 2008 kien ippreżentat lill-Kumitat Permanenti dwar il-Katina Alimentari u s-Saħħa ta' l-Annimali, abbozz ta' Deċiżjoni tal-Kummissjoni li tawtorizza t-tqegħid fis-suq tal-Komunità ta' prodotti li fihom, li jikkonsistu minn, jew li huma prodotti minn LLCotton25 modifikat ġenetikament. Il-Kumitat ma ta l-ebda opinjoni: erbatax-il Stat Membru (168 vot) ivvutaw favur, disa' Stati Membri (109 voti) ivvutaw kontra, tliet Stati Membri (65 vot) astjenew u Stat Membru (3 voti) ma kienx irrappreżentat.Bħala konsegwenza, skond l-Artikolu 35, paragrafu 2 tar-Regolament (KE) Nru 1829/2003 u skond l-Artikolu 5 tad-Deċiżjoni tal-Kunsill 1999/468/KE modifikata mid-Deċiżjoni tal-Kunsill 2006/512/KE, il-Kummissjoni hija mitluba li tippreżenta lill-Kunsill proposta marbuta mal-miżuri li għandhom jittieħdu, bil-Kunsill ikollu tliet xhur biex jaġixxi b'maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta' prodotti li fihom, li jikkonsistu minn, jew li huma prodotti minn LLCotton25 (ACS-GHØØ1-3) modifikat ġenetikament skond ir-Regolament (KE) Nru 1829/2003 tal-Parlament Ewropew u tal-Kunsill(It-test bil-Ġermaniż biss huwa awtentiku) (Test b'rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 1829/2003 tal-Parlament Ewropew u tal-Kunsill tat-22 ta' Settembru 2003 dwar ikel u għalf modifikat ġenetikament[1], u b'mod partikulari l-Artikoli 7(3) u 19(3) tiegħu,Wara li kkunsidra l-proposta mill-Kummissjoni,Billi:(1) Fit-3 ta' Marzu 2005, Bayer CropScience AG ippreżentat lill-awtorità kompetenti ta' l-Olanda applikazzjoni, skond l-Artikoli 5 u 17 tar-Regolament (KE) Nru 1829/2003, għat-tqegħid fis-suq ta' ikel, ingredjenti ta' ikel, u għalf li fihom, li jikkonsistu minn jew huma prodotti minn LLCotton25 ('l-applikazzjoni').(2) L-applikazzjoni tkopri wkoll it-tqegħid fis-suq ta' prodotti oħra li fihom jew li jikkonsistu minn LLCotton25 għall-istess użi bħal kull qoton ieħor bl-eċċezzjoni tal-kultivazzjoni. Għalhekk, skond id-dipożizzjonijiet ta' l-Arikoli 5(5) u 17(5) tar-Regolament (KE) Nru 1829/2003, hija tinkludi d- data u l-informazzjoni meħtieġa mill-Annessi III u IV mad-Direttiva 2001/18/KE tal-Parlament Ewropew u tal-Kunsill tat-12 ta'Marzu 2001 dwar ir-rilaxx apposta fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE[2] u informazzjoni u konklużjonijiet dwar stima tar-riskju li tkun saret skond il-prinċipji mniżżla fl-Anness II tad-Direttiva 2001/18/KE.(3) Fis-16 ta' April 2007, l-Awtorità Ewropea dwar is-Sigurtà fl-Ikel ('EFSA') tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, li jikkonsistu minn, jew huma prodotti minn LLCotton25 kif deskritt fl-applikazzjoni ('il-prodotti') se jkollhom effetti ħżiena fuq is-saħħa tal-bniedem jew ta' l-annimal jew fuq l-ambjent fil-kuntest ta' l-użi intenzjonati tagħhom[3].Fl-opinjoni tagħha, l-EFSA qieset il-mistoqsijiet speċifiċi kollha u t-tħassib kollu li tressqu mill-Istati Membri fil-kuntest tal-konsultazzjoni ta' l-awtoritajiet kompetenti nazzjonali kif stipulat fl-Artikoli 6(4) u 18(4) ta' dak ir-Regolament.(4) B'mod partikulari, l-EFSA kkonkludiet li l-analiżi komparattiva tal-kompożizzjoni u l-analiżi agronomika juru li LLCottton25 huwa sostanzjalment ekwivalenti għal dak li jikkorrispondi miegħu li mhuwiex modifikat ġenetikament u, bħala konsegwenza, ma huma meħtieġa l-ebda studji addizzjonali dwar is-sigurtà b'annimali fil-laboratorji (pereżempju studju ta' 90 jum dwar it-tossiċità fuq il-ġrieden).(5) Fl-opinjoni tagħha, l-EFSA kkonkludiet ukoll li l-pjan ta' monitoraġġ ta' l-ambjent, li jikkonsisti fi pjan ta' sorveljanza ġenerali, li kien ippreżentat mill-applikant huwa konformi ma' l-użu intenzjonat tal-prodotti. Iżda minħabba l-karatteristiċi fiżiċi taż-żrieragħ tal-qoton u l-metodi ta' trasport, l-EFSA rrakkomandat li, fi ħdan sorveljanza ġenerali, ikunu introdotti miżuri speċifiċi biex jimmonitorjaw b'mod attiv il-frekwenza ta' pjanti tal-qoton slavaġ f'żoni fejn aktarx iseħħ tixrid taż-żrieragħ.(6) Il-pjan ta' monitoraġġ ippreżentat mill-applikant kien modifikat biex ikun konformi ma' din ir-rakkomandazzjoni ta' l-EFSA.(7) Meta jitqiesu dawk il-konsiderazzjonijiet, l-awtorizzazzjoni għandha tingħata għall-prodotti.(8) Għandu jkun assenjat identifikatur uniku lil kull OMĠ kif stipulat fir-Regolament tal-Kummissjoni (KE) Nru 65/2004 ta' l-14 ta' Jannar 2004 li jistabbilixxi sistema għall-iżvilupp u l-assenjazzjoni ta' identifikaturi uniċi għal organiżmi modifikati ġenetikament[4].(9) Fuq il-bażi ta’ l-opinjoni ta’ l-EFSA, l-ebda rekwiżiti tat-tqegħid tat-tikketti speċifiċi għajr dawk stipulati fl-Artikoli 13(1) u 25(2) tar-Regolament (KE) Nru 1829/2003 ma jidhru meħtieġa għall-ikel, l-ingredjenti ta’ l-ikel u l-għalf li fihom, li jikkonsistu minn, jew li huma prodotti minn LLCotton25. Madankollu, sabiex ikun żgurat l-użu tal-prodotti fil-limiti ta' l-awtorizzazzjoni stipulata b'din id-Deċiżjoni, it-tqegħid tat-tikketti ta' għalf li fih jew jikkonsisti mill-OMĠ u prodotti għajr ikel u għalf li fih jew jikkonsisti mill-OMĠ li għalih intalbet awtorizzazzjoni għandu jkun ikkumplimentat b'indikazzjoni ċara li l-prodotti meqjusa ma għandhomx jintużaw għall-kultivazzjoni.(10) Bl-istess mod, l-opinjoni ta’ l-EFSA ma kinitx se tiġġustifika l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ superviżjoni ta’ wara t-tqegħid fis-suq, u l-ebda kundizzjonijiet speċifiċi għall-protezzjoni ta’ ekosistemi/ambjent u/jew żoni ġeografiċi partikolari, kif stipulat fil-punt (e) ta’ l-Artikoli 6(5) u 18(5) tar-Regolament (KE) Nru 1829/2003.(11) L-informazzjoni rilevanti kollha dwar l-awtorizzazzjoni tal-prodotti għandha tiddaħħal fir-reġistru Komunitarju ta’ l-ikel u l-għalf modifikat ġenetikament, kif stipulat fir-Regolament (KE) Nru 1829/2003.(12) L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u l-ittikkettjar ta’ organiżmi modifikati ġenetikament u t-traċċabilità ta’ prodotti ta’ l-ikel u l-għalf immanifatturati minn organiżmi modifikati ġenetikament u li jemenda d-Direttiva 2001/18/KE[5], jistipula l-ħtiġijiet ta’ l-ittikkettjar għal prodotti li jikkonsistu minn jew li fihom OMĠ.(13) Din id-Deċiżjoni għandha tiġi mgħarrfa permezz tal-Clearing House dwar il-Bijosigurtà għall-Partijiet fil-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika, skond l-Artikoli 9(1) u 15(2)(c), tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinali ta’ organiżmi modifikati ġenetikament[6].(14) Il-Kumitat Permanenti dwar il-Katina Alimentari u s-Saħħa ta' l-Annimali ma tax opinjoni fi ħdan il-limitu ta’ żmien stipulat mill-President tiegħu u l-miżuri stipulati f’din id-Deċiżjoni għalhekk għandhom jiġu adottati mill-Kunsill,ADOTTA DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuIl-qoton modifikat ġenetikament ( Gossypium hirsutum ) LLCotton25, kif inhu speċifikat fil-punt (b) ta' l-Anness ma' din id-Deċiżjoni, hu assenjat l-identifikatur uniku ACS-GHØØ1-3, kif stipulat fir-Regolament (KE) Nru 65/2004.Artikolu 2 AwtorizzazzjoniIl-prodotti li ġejjin huma awtorizzati għall-finijiet ta’ l-Artikoli 4(2) u 16(2) tar-Regolament (KE) Nru 1829/2003, skond il-kundizzjonijiet stabbiliti f’din id-Deċiżjoni:(a) ikel u ingredjenti ta' l-ikel li fihom, li jikkonsistu minn, jew prodotti minn qoton ACS-GHØØ1-3;(b) ikel li fih, jew li jikkonsisti minn, jew prodott minn qoton ACS-GHØØ1-3;(c) prodotti għajr ikel u għalf li fihom jew li jikkonsistu minn qoton ACS-GHØØ1-3 għall-istess użi bħal kwalunkwe qoton ieħor ħlief għal kultivazzjoni.Artikolu 3 Tqegħid tat-tikketti1. Għall-finijiet tar-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, ‘isem l-organiżmu’ għandu jkun ‘qoton’.2. Il-kelmiet ‘mhux għal kultivazzjoni’ għandhom jidhru fuq it-tikketta ta’ u fid-dokumenti li jakkumpanjaw il-prodotti li fihom jew li jikkonsistu minn qoton ACS-GHØØ1-3 li jissemma fl-Artikolu 2(b) u (c).Artikolu 4 Il-Monitoraġġ għal effetti ambjentali1. Id-detentur ta' l-awtorizzazzjoni għandu jiżgura li l-pjan ta' monitoraġġ għal effetti ambjentali, kif speċifikat fil-punt (h) ta' l-Anness, jiddaħħal fis-seħħ u jiġi implimentat.2. Id-detentur ta’ l-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati ta’ l-attivitajiet imfassla fil-pjan ta’ monitoraġġ.Artikolu 5 Reġistru KomunitarjuL-informazzjoni fl-Anness ta' din id-Deċiżjoni għandha tiddaħħal fir-reġistru Komunitarju ta' ikel u għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 6 Id-detentur ta' l-awtorizzazzjoniId-detentur ta' l-awtorizzazzjoni għandu jkun Bayer Cropscience AG.Artikolu 7 ValiditàDin id-Deċiżjoni għandha tapplika għal perjodu ta' 10 snin mid-data tan-notifika tagħha.Artikolu 8 DestinatarjuDin id-Deċiżjoni hija indirizzata lil Bayer CropScience AG, Alfred-Nobel-Str. 50, D - 40789 Monheim am Rhein, il-Ġermanja.Magħmula fi Brussell,Għall-KunsillIl-PresidentANNESS(a) L-applikant u d-detentur ta' l-Awtorizzazzjoni:Isem : Bayer CropScience AGIndirizz: Alfred-Nobel-Strasse 50, D - 40789 Monheim am Rhein – il-Ġermanja(b) Isem u speċifikazzjoni tal-prodotti:(1) Ikel u ingredjenti ta' l-ikel li fihom, li jikkonsistu minn, jew prodotti minn qoton ACS-GHØØ1-3;(2) Ikel li fih, jew li jikkonsisti minn, jew prodott minn qoton ACS-GHØØ1-3;(3) Prodotti għajr ikel u għalf li fihom jew li jikkonsistu minn qoton ACS-GHØØ1-3 għall-istess użi bħal kwalunkwe qoton ieħor ħlief għal kultivazzjoni.Il-qoton ACS-GHØØ1-3 modifikat ġenetikament, kif deskritt fl-applikazzjoni, jesprimi l-proteina PAT li tagħti t-toleranza lill-erbiċida tal-glufosinate-ammonium.(c) Ittikkettjar:(1) Għall-finijiet tar-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, ‘isem l-organiżmu’ għandu jkun ‘qoton’.(2) Il-kelmiet ‘mhux għal kultivazzjoni’ għandhom jidhru fuq it-tikketta ta’ u fid-dokumenti li jakkumpanjaw il-prodotti li fihom jew li jikkonsistu minn qoton ACS-GHØØ1-3 li jissemmew fl-Artikolu 2(b) u (c) ta' din id-Deċiżjoni.(d) Metodu ta' investigazzjoni:-  Metodu fil-ħin reali speċifiku għall-avveniment ibbażat fuq il-PCR għall-kwantifikazzjoni tal-qoton ACS-GHØØ1-3-  Ivvalidat fuq żrieragħ mil-laboratorju ta’ referenza Komunitarju stabbilit skond ir-Regolament (KE) Nru 1829/2003, ippubblikat fuq http://gmo-crl.jrc.it/statusofdoss.htm-  Materjal ta' Referenza: AOCS 0306-A u AOCS 0306-B aċċessibbli permezz ta' American Oil Chemists Society (AOCS) f'http://www.aocs.org/tech/crm/bayer_cotton.cfm(e) Identifikatur uniku:ACS-GHØØ1-3(f) Informazzjoni mitluba skond l-Anness II tal-Protokoll ta' Cartagena dwar Bijosigurtà mal-Konvenzjoni dwar id-Diversità Bijoloġika:Clearing House tal-Bijosigurtà, Rekord ID: ara [ għandu jitlesta meta notifikat ](g) Kundizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Il-pjan ta' monitoraġġIl-pjan ta’ monitoraġġ għal effetti ambjentali li jikkonforma ma’ l-Anness VII tad-Direttiva 2001/18/KE[Link: pjan ippubblikat fuq l-internet ](i) Rekwiżiti ta' monitoraġġ wara t-tqegħid fis-suq għall-użu ta' l-ikel għal konsum mill-bniedemMhux meħtieġa.Nota: il-links għal dokumenti rilevanti jista' jkollhom bżonn jiġu emendati minn żmien għall-ieħor. Dawk il-modifiki se jkunu disponibbli għall-pubbliku permezz ta' l-aġġornament tar-reġistru Komunitarju ta' l-ikel u l-għalf modifikati ġenetikament. [1] ĠU L 268, 18.10.2003, p 1. Ir-Regolament kif emendat mir-Regolament tal-Kummissjoni (KE) Nru 1981/2006 ( ĠU L 368, 23.12.2006, p. 99).[2] ĠU L 106, 17.4.2001, p 1. Id-Direttiva kif emendata l-aħħar mir-Regolament (KE) Nru 1830/2003 ( ĠU L 268, 18.10.2003, p. 24).[3] http://www.efsa.europa.eu/EFSA/efsa_locale-1178620753816_1178620785856.htm[4] ĠU L 10, 16.1.2004, p 5.[5] ĠU L 268, 18.10.2001, p. 24.[6] ĠU L 287, 5.11.2003, p. 1.


|

52010XX1123(01)

Abbozz – Deċiżjoni Nru …/… tal-Kunsill ta‘ Assoċjazzjoni stabbilit bil-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra, ta’ … fir-rigward tad-dispożizzjonijiet dwar il-koordinazzjoni tas-sistemi tas-sigurtà soċjali li jinsabu fil-Ftehim Ewro-Mediterranju

Official Journal L 306 , 23/11/2010 P. 2 - 7

		AbbozzDeċiżjoni Nru …/… tal-Kunsill ta‘ Assoċjazzjonistabbilit bil-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra,ta’ …fir-rigward tad-dispożizzjonijiet dwar il-koordinazzjoni tas-sistemi tas-sigurtà soċjali li jinsabu fil-Ftehim Ewro-MediterranjuIL-KUNSILL TA’ ASSOĊJAZZJONI,Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra [1], u b’mod partikolari l-Artikolu 67 tiegħu,Billi(1) L-Artikoli 65 sa 68 tal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra ("il-Ftehim"), jipprevedu l-koordinazzjoni tas-sistemi ta’ sigurtà soċjali tal-Marokk u tal-Istati Membri. L-Artikolu 65 jistabbilixxi l-prinċipji għal din il-koordinazzjoni.(2) L-Artikolu 67 tal-Ftehim jipprevedi li l-Kunsill ta’ Assoċjazzjoni għandu jadotta deċiżjoni li timplimenta l-prinċipji stabbiliti fl-Artikolu 65 qabel tmiem l-ewwel sena wara d-dħul fis-seħħ tal-Ftehim.(3) It-tielet inċiz tal-Objettiv 29 tal-Pjan ta’ Azzjoni bejn l-UE u l-Marokk adottat mill-Kunsill ta’ Assoċjazzjoni fil-kuntest tal-Politika Ewropea tal-Viċinat fis- 27 ta’ Lulju 2005 jitlob l-adozzjoni ta’ deċiżjoni li timplimenta l-Artikolu 65 tal-Ftehim.(4) Fir-rigward tal-applikazzjoni tal-prinċipju tan-nondiskriminazzjoni, din id-Deċiżjoni m’għandha tagħti l-ebda drittijiet addizzjonali li jirriżultaw minn ċerti fatti jew avvenimenti li jseħħu fit-territorju tal-parti kontraenti l-oħra, fejn tali fatti jew avvenimenti ma jittiħdux f’konsiderazzjoni taħt il-leġislazzjoni tal-ewwel parti kontraenti, għajr għad-dritt tal-esportazzjoni ta’ ċerti benefiċċji.(5) Fl-applikazzjoni ta’ din id-Deċiżjoni, id-dritt tal-ħaddiema Marokkini għal benefiċċji familjari għandu jkun soġġett għall-kondizzjoni li l-membri tal-familja tagħhom jirresjedu legalment ma’ dawn il-ħaddiema fl-Istat Membru fejn il-ħaddiema jkunu impjegati. Din id-Deċiżjoni ma għandha tagħti l-ebda dritt għall-benefiċċji familjari fir-rigward tal-membri tal-familji tagħhom li jirresjedu fi stat ieħor, pereżempju fil-Marokk.(6) Ir-Regolament tal-Kunsill (KE) Nru 859/2003 [2] diġà jestendi d-dispożizzjonijiet tar-Regolament (KEE) Nru 1408/71 u r-Regolament (KEE) Nru 574/72 għal ċittadini ta’ pajjiżi terzi li mhumiex diġà koperti minn dawk id-dispożizzjonijiet unikament minħabba ċ-ċittadinanza tagħhom. Ir-Regolament (KE) Nru 859/2003 diġà jkopri l-prinċipju tal-aggregazzjoni tal-perijodi ta’ assigurazzjoni miksuba minn ħaddiema Marokkini fid-diversi Stati Membri rigward id-dritt għal ċerti benefiċċji, kif stabbilit fl-Artikolu 65(2) tal-Ftehim.(7) Jista’ jkun meħtieġ li jkunu stabbiliti dispożizzjonijiet speċjali li jikkorrispondu għall-karatteristiċi speċifiċi tal-leġislazzjoni tal-Marokk, sabiex tiġi ffaċilitata l-applikazzjoni tar-regoli ta’ koordinazzjoni.(8) Biex jiġi żgurat il-funzjonament bla problemi tal-koordinament tas-sistemi ta’ sigurtà soċjali tal-Istati Membri u tal-Marokk, huwa meħtieġ li jiġu previsti dispożizzjonijiet speċifiċi fir-rigward tal-kooperazzjoni bejn l-Istati Membri u l-Marokk kif ukoll bejn il-persuna kkonċernata u l-istituzzjoni tal-istat kompetenti.(9) Għandhom jiġu adottati dispożizzjonijiet transitorji biex jiġu protetti l-persuni koperti b’din id-Deċiżjoni u biex jiġi żgurat li ma jitilfux id-drittijiet b’riżultat tad-dħul fis-seħħ tiegħu,ADOTTA DIN ID-DEĊIŻJONI:PARTI IDISPOŻIZZJONIJIET ĠENERALIArtikolu 1Definizzjonijiet1. Għall-finijiet ta’ din id-Deċiżjoni:(a) "Ftehim" tfisser il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Renju tal-Marokk, min-naħa l-oħra;(b) "Regolament" tfisser ir-Regolament (KE) Nru 883/2004 tal-Parlament Ewropew u tal-Kunsill tad- 29 ta’ April 2004 dwar il-koordinazzjoni ta’ sistemi ta’ sigurtà soċjali [3] kif japplikaw fl-Istati Membri tal-Unjoni Ewropea;(c) "Regolament ta’ implimentazzjoni" tfisser ir-Regolament (KE) Nru 987/2009 tal-Parlament Ewropew u tal-Kunsill tas- 16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tas-sistemi tal-iskemi ta’ sigurtà soċjali [4];(d) "Stat Membru" ifisser Stat Membru tal-Unjoni Ewropea;(e) "ħaddiem" tfisser,(i) għall-finijiet tal-leġislazzjoni ta’ Stat Membru, persuna li tkun qiegħda twettaq attività bħala persuna impjegata fi ħdan it-tifsira tal-Artikolu 1 (a) tar-Regolament;(ii) għall-finijiet tal-leġislazzjoni tal-Marokk, persuna li tkun qiegħda twettaq attività bħala persuna impjegata fit-tifsira ta’ dik il-leġislazzjoni;(f) "membru tal-familja" tfisser,(i) għall-finijiet tal-leġislazzjoni ta’ Stat Membru, membru tal-familja fit-tifsira tal-Artikolu 1(i) tar-Regolament;(ii) għall-finijiet tal-leġislazzjoni tal-Marokk, membru tal-familja fit-tifsira ta’ dik il-leġislazzjoni;(g) "leġislazzjoni" tfisser,(i) fir-rigward tal-Istati Membri, il-leġislazzjoni fit-tifsira tal-Artikolu 1(l) tar-Regolament;(ii) fir-rigward tal-Marokk, il-leġislazzjoni korrispondenti rilevanti kif applikabbli fil-Marokk;(h) "benefiċċji" tfisser,(i) fir-rigward tal-Istati Membri, il-benefiċċji fit-tifsira tal-Artikolu 3 tar-Regolament;(ii) fir-rigward tal-Marokk, il-benefiċċji korrispondenti li japplikaw fil-Marokk;(i) "benefiċċji esportabbli" tfisser,(i) Fir-rigward tal-Istati Membri:- il-pensjonijiet tax-xjuħija,- il-pensjonijiet tas-superstiti,- il-pensjonijiet fir-rigward ta’ inċidenti fil-post tax-xogħol u mard marbut max-xogħol,- il-pensjonijiet tal-invalidità marbutin ma’ inċidenti fil-post tax-xogħol u mard marbut max-xogħol,fit-tifsira tar-Regolament, bl-eċċezzjoni ta’ benefiċċji speċjali mhux kontributorji fi flus kif elenkati fl-Anness X għar-Regolament;(ii) fir-rigward tal-Marokk, il-benefiċċji korrispondenti previsti skont il-leġislazzjoni tal-Marokk, bl-eċċezzjoni ta’ benefiċċji speċjali mhux kontributorji fi flus kif stabbilit fl-Anness I għal din id-Deċiżjoni.2. Termini oħrajn użati f’din id-Deċiżjoni għandu jkollhom it-tifsira mogħtija lilhom:(a) fir-rigward tal-Istati Membri, fir-Regolament u fir-Regolament ta’ implimentazzjoni;(b) fir-rigward tal-Marokk, il-leġislazzjoni rilevanti kif applikabbli fil-Marokk.Artikolu 2Persuni kopertiDin id-Deċiżjoni għandha tapplika:(a) għall-ħaddiema li huma ċittadini Marokkini u li huma jew kienu impjegati legalment fit-territorju ta’ Stat Membru u li huma jew kienu soġġetti għal-leġislazzjoni ta’ Stat Membru wieħed jew iktar, u s-superstiti tagħhom,(b) għall-membri tal-familja tal-ħaddiema msemmija fil-punt (a) bil-kondizzjoni li dawn il-membri tal-familja jkunu jew kienu residenti legalment mal-ħaddiem ikkonċernat waqt li l-ħaddiem ikun impjegat fi Stat Membru,(c) għall-ħaddiema li huma ċittadini ta’ Stat Membru u li huma jew li kienu impjegati legalment fit-territorju tal-Marokk u li huma jew li kienu soġġetti għal-leġislazzjoni tal-Marokk, u s-superstiti tagħhom, u(d) għall-membri tal-familja tal-ħaddiema msemmija fil-punt (c) bil-kondizzjoni li dawn il-membri tal-familja jkunu jew kienu residenti legalment mal-ħaddiem ikkonċernat waqt li l-ħaddiem ikun impjegat fil-Marokk.Artikolu 3Trattament ugwali1. Il-ħaddiema li huma ċittadini Marokkini u li huma impjegati legalment fi Stat Membru u kwalunkwe membru tal-familja tagħhom li jirresjedi legalment magħhom, għandhom igawdu, fir-rigward tal-benefiċċji fit-tifsira tal-Artikolu 1(1)(h), trattament ħieles minn kwalunkwe diskriminazzjoni bbażata fuq iċ-ċittadinanza b’relazzjoni maċ-ċittadini tal-Istati Membri li fihom dawn il-ħaddiema huma impjegati;2. Il-ħaddiema li huma ċittadini ta’ Stat Membru u li huma impjegati legalment fil-Marokk, u kwalunkwe membru tal-familja tagħhom li jirresjedi legalment magħhom, għandhom igawdu, fir-rigward tal-benefiċċji fit-tifsira tal-Artikolu 1(1)(h), trattament ħieles minn kwalunkwe diskriminazzjoni bbażata fuq iċ-ċittadinanza b’relazzjoni maċ-ċittadini Marokkini.PARTI IIRELAZZJONIJIET BEJN L-ISTATI MEMBRI U L-MAROKKArtikolu 4Revoka ta’ Klawsoli ta’ Residenza1. Il-benefiċċji esportabbli fit-tifsira tal-Artikolu 1(1)(i), li għalihom għandhom dritt il-persuni msemmija fl-Artikolu 2(a) u (c), m’għandhom ikunu soġġetti għal ebda tnaqqis, modifika, sospensjoni, irtirar jew konfiska minħabba l-fatt li l-benefiċjarju jkun qiegħed jirresjedi,(i) għall-fini ta’ benefiċċju skont il-leġislazzjoni ta’ Stat Membru, fit-territorju tal-Marokk, jew(ii) għall-fini ta’ benefiċċju skont il-leġislazzjoni tal-Marokk, fit-territorju ta’ Stat Membru.2. Il-membri tal-familja ta’ ħaddiem kif imsemmi fl-Artikolu 2(b) huma intitolati għall-benefiċċji esportabbli fit-tifsira tal-Artikolu 1(1)(i) bl-istess mod bħall-membri tal-familja ta’ ħaddiem li huwa ċittadin tal-Istat Membru kkonċernat meta dawn il-membri tal-familja jirresjedu fit-territorju tal-Marokk.3. Il-membri tal-familja ta’ ħaddiem kif imsemmija fl-Artikolu 2(d) huma intitolati għal benefiċċji esportabbli fit-tifsira tal-Artikolu 1(1)(i) bl-istess mod bħall-membri tal-familja ta’ ħaddiem li huwa ċittadin tal-Marokk meta dawn il-membri tal-familja jirrisjedu fit-territorju ta’ Stat Membru.PARTI IIIDISPOŻIZZJONIJIET MIXXELLANJIArtikolu 5Kooperazzjoni1. L-Istati Membri u l-Marokk għandhom jikkomunikaw lil xulxin kwalunkwe informazzjoni rigward tibdil fil-leġislazzjoni tagħhom li jista’ jaffettwa l-implimentazzjoni ta’ din id-Deċizjoni.2. Għall-finijiet ta’ din id-Deċiżjoni, l-awtoritajiet u l-istituzzjonijiet tal-Istati Membri u tal-Marokk għandhom joffru il-bon uffiċċji tagħhom lil xulxin u għandhom jaġixxu daqs li kieku qegħdin jimplimentaw il-leġislazzjoni tagħhom stess. Bħala regola, l-għajnuna amministrattiva mogħtija minn dawn l-awtoritajiet u l-istituzzjonijiet għandha tkun mingħajr ħlas. Madankollu, l-awtoritajiet kompetenti tal-Istati Membri u tal-Marokk jistgħu jaqblu li ċerti spejjeż jiġu rimborżati.3. L-awtoritajiet u l-istituzzjonijiet tal-Istati Membri u tal-Marokk jistgħu, għall-finijiet ta’ din id-Deċiżjoni, jikkomunikaw direttament ma’ xulxin u mal-persuni involuti jew mar-rappreżentanti tagħhom.4. L-istituzzjonijiet u l-persuni koperti minn din id-Deċiżjoni għandhom id-dmir ta’ informazzjoni u kooperazzjoni reċiproċi biex jiżguraw l-implimentazzjoni korretta ta’ din id-Deċiżjoni.5. Il-persuni kkonċernati għandhom jinfurmaw lill-istituzzjonijiet tal-Istat Membru kompetenti jew tal-Marokk, fejn dan tal-aħħar ikun l-istat kompetenti, u tal-Istat Membru ta’ residenza jew tal-Marokk, fejn dan tal-aħħar ikun l-istat ta’ residenza, mill-aktar fis possibbli dwar kwalunkwe bidla fis-sitwazzjoni personali jew familjari tagħhom li taffettwa d-dritt tagħhom għal benefiċċji skont din id-Deċiżjoni.6. In-nuqqas ta’ rispett tal-obbligu ta’ informazzjoni msemmi fil-paragrafu 5 jista’ jwassal għall-applikazzjoni ta’ miżuri proporzjonati b’konformità mal-liġi nazzjonali. Madankollu, dawn il-miżuri għandhom ikunu ekwivalenti għal dawk applikabbli f’sitwazzjonijiet simili skont il-liġi domestika u m’għandhomx jagħmluha impossibbli jew eċċessivament diffiċli fil-prattika għal dawk li jagħmlu t-talba li jeżerċitaw id-drittijiet li tagħtihom din id-Deċiżjoni.7. L-Istati Membri u l-Marokk jistgħu jipprevedu dispożizzjonijiet nazzjonali li jistabbilixxu l-kondizzjonijiet għall-verifika tad-dritt għall-benefiċċji biex jittieħed kont tal-fatt li l-benefiċjarji joqogħdu jew jirresjedu ‘l barra mit-territorju tal-Istat fejn tinsab l-istituzzjoni debitriċi. Tali dispożizzjonijiet għandhom ikunu proporzjonati, ħielsa minn kwalunkwe diskriminazzjoni bbażata fuq iċ-ċittadinanza u f’konformità mal-prinċipji ta’ din id-Deċiżjoni. Dawn id-dispożizzjonijiet għandhom jiġu notifikati lill-Kunsill ta’ Assoċjazzjoni.Artikolu 6Verifiki Amministrattivi u Eżamijiet Mediċi1. Dan l-Artikolu għandu japplika għall-persuni kif imsemmija fl-Artikolu 2 u li jirċievu benefiċċji esportabbli msemmija fl-Artikolu 1(1)(i), kif ukoll għall-istituzzjonijiet inkarigati mill-implimentazzjoni ta’ din id-Deċiżjoni.2. Fejn benefiċjarju jew applikant għal benefiċċji, jew membru tal-familja tiegħu, ikun qed joqgħod jew jirresjedi fit-territorju ta’ Stat Membru meta l-istituzzjoni debitriċi tinsab fil-Marokk, jew fil-Marokk meta l-istituzzjoni debitriċi tinsab fi Stat Membru, l-eżami mediku għandu jsir, fuq it-talba ta’ dik l-istituzzjoni, mill-istituzzjoni tal-post tas-soġġorn jew ta’ residenza tal-benefiċjarju f’konformità mal-proċeduri stabbiliti mil-leġislazzjoni applikata minn dik l-istituzzjoni.L-istituzzjoni debitriċi għandha tinforma lill-istituzzjoni tal-post tas-soġġorn jew ta’ residenza dwar kwalunkwe rekwiżit speċjali li, jekk meħtieġ, għandu jiġi segwit bil-punti li jridu jiġu koperti mill-eżami mediku.L-istituzzjoni tal-post tas-soġġorn jew ta’ residenza għandha tgħaddi rapport lill-istituzzjoni debitriċi li talbet l-eżami mediku.L-istituzzjoni debitriċi għandha tirriserva d-dritt li l-benefiċjarju jiġi eżaminat minn tabib magħżul minnha, jew fit-territorju fejn il-benefiċjarju jew l-applikant għall-benefiċċji qed joqgħod jew jirresjedi jew fil-pajjiż fejn tinsab l-istituzzjoni debitriċi. Madankollu, il-benefiċjarju jista’ jintalab li jirritorna fl-Istat tal-istituzzjoni debitriċi biss jekk huwa jista’ jagħmel il-vjaġġ mingħajr preġudizzju għal saħħtu u jekk l-ispiża tal-vjaġġ u tal-akkomodazzjoni titħallas mill-istituzzjoni debitriċi.3. Meta benefiċjarju jew applikant għal benefiċċji, jew membru tal-familja tiegħu, ikun qed joqgħod jew jirresjedi fit-territorju ta’ Stat Membru meta l-istituzzjoni debitriċi tinsab fil-Marokk jew fil-Marokk meta l-istituzzjoni debitriċi tinsab fi Stat Membru, il-verifika amministrattiva għandha ssir, fuq it-talba tal-istituzzjoni debitriċi, mill-istituzzjoni tal-post tas-soġġorn jew residenza tal-benefiċjarju.L-istituzzjoni tal-post fejn ikun qed joqgħod jew jirresjedi l-benefiċjarju għandha tibgħat rapport lill-istituzzjoni debitriċi li talbet il-verifika amministrattiva.L-istituzzjoni debitriċi għandha żżomm id-dritt li s-sitwazzjoni tal-benefiċjarju tiġi eżaminata minn professjonista tal-għażla tagħha. Madankollu, il-benefiċjarju jista’ jintalab li jirritorna fl-Istat tal-istituzzjoni debitriċi biss jekk huwa jista’ jagħmel il-vjaġġ mingħajr preġudizzju għal saħħtu u jekk l-ispiża tal-vjaġġ u tal-akkomodazzjoni titħallas mill-istituzzjoni debitriċi.4. Stat Membru wieħed jew aktar u l-Marokk jistgħu jaqblu dwar dispożizzjonijiet amministrattivi oħrajn, soġġett għal li jinfurmaw lill-Kunsill ta’ Assoċjazzjoni b’dan.5. Bħala eċċezzjoni għall-prinċipju ta’ assistenza amministrattiva reċiproka mingħajr ħlas stabbilit fl-Artikolu 5(2) ta’ din id-Deċiżjoni, l-ammont effettiv tal-ispejjeż tal-verifiki msemmija fil-paragrafi 2 u 3 ta’ dan l-Artikolu għandu jitħallas lura lill-istituzzjoni li ntalbet twettaqhom mill-istituzzjoni debitriċi li talbithom.Artikolu 7Applikazzjoni tal-Artikolu 90 tal-FtehimL-Artikolu 90 tal-Ftehim għandu japplika f’każ li waħda mill-Partijiet tqis li l-Parti l-oħra ma kkonformatx mal-obbligi stabbiliti fl-Artikoli 5 u 6.Artikolu 8Dispożizzjonijiet speċjali għall-applikazzjonital-leġiżlazzjoni tal-MarokkIl-Kunsill ta’ Assoċjazzjoni jista’, jekk meħtieġ, jistabbilixxi dispożizzjonijiet speċjali għall-applikazzjoni tal-leġislazzjoni tal-Marokk fl-Anness II.Artikolu 9Proċeduri amministrattiviminn Ftehimiet bilaterali eżistentiIl-proċeduri amministrattivi li jinsabu fi ftehimiet bilaterali eżistenti bejn Stat Membru u l-Marokk jistgħu jkomplu japplikaw dment li dawk il-proċeduri ma jaffettwawx b’mod negattiv id-drittijiet jew l-obbligi tal-persuni kkonċernati kif stabbilit b’din id-Deċiżjoni.Artikolu 10Ftehimiet li jissupplimentaw il-proċedurigħall-implimentazzjoni ta’ din id-DeċiżjoniStat Membru wieħed jew aktar u l-Marokk jistgħu jikkonkludu ftehimiet imfassla biex jissupplementaw il-proċeduri amministrattivi għall-implimentazzjoni ta’ din id-Deċiżjoni, speċjalment fir-rigward tal-prevenzjoni u l-ġlieda kontra l-frodi u l-iżbalji.PARTI IVDISPOŻIZZJONIJIET TRANSITORJI U FINALIArtikolu 11Dispożizzjonijiet transitorji1. L-ebda dritt ma jista’ jinkiseb taħt din id-Deċiżjoni għall-perijodu ta’ qabel id-data tad-dħul fis-seħħ tagħha.2. Bla ħsara għall-paragrafu 1, dritt għandu jinkiseb skont din id-Deċiżjoni anki jekk dan ikun relatat ma’ kontinġenza li tkun qamet qabel id-data tad-dħul fis-seħħ tagħha.3. Kwalunkwe benefiċċju li ma jkunx ingħata jew li kien ġie sospiż minħabba ċ-ċittadinanza jew il-post ta’ residenza tal-persuna kkonċernata għandu, fuq talba ta’ din il-persuna, jingħata jew jitkompla b’effett mid-data tad-dħul fis-seħħ ta’ din id-Deċiżjoni, dment li d-drittijiet li għalihom kienu ngħataw benefiċċji qabel ma jkunux taw lok għal xi ħlas ta’ somma waħda f’daqqa.4. Jekk talba kif imsemmija fil-paragrafu 3 tiġi ppreżentata wara li jiskadi l-perijodu ta’ sentejn wara d-data tad-dħul fis-seħħ ta’ din id-Deċiżjoni, id-drittijiet miksuba skont din id-Deċiżjoni għandu jkollhom effett m id-data tad-dħul fis-seħħ ta’ din id-Deċiżjoni, u l-leġislazzjoni ta’ kwalunkwe Stat Membru jew tal-Marokk li tikkonċerna t-telf jew il-preskrizzjoni ta’ drittijiet ma tistax tiġi invokata kontra l-persuni konċernati.5. Jekk talba kif msemmija fil-paragrafu 3 tiġi preżentata wara li jisakdi l-perijodu ta’ sentejn wara d-data tad-dħul fis-seħħ ta’ din id-Deċiżjoni, id-drittijiet li ma jkunux intilfu jew li ma jkunux preskritti għandu jkollhom effett mid-data li fih tkun ġiet ippreżentata t-talba, bla preġudizzju għad-disposizzjonijiet aktar favorevoli taħt il-leġislazzjoni ta’ kwalunkwe Stat Membru jew tal-Marokk.Artikolu 12Annessi għal din id-Deċiżjoni1. L-Annessi għal din id-Deċiżjoni huma parti integrali minnha.2. Fuq talba tal-Marokk, l-Annessi msemmija jistgħu jiġu emendati mid-Deċiżjoni tal-Kunsill ta’ Assoċjazzjoni.Artikolu 13Dħul fis-seħħDin id-Deċiżjoni għandha tidħol fis-seħħ fl-ewwel jum tal-ewwel xahar wara d-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.Magħmul fi …, …Għall-Kunsill ta’ AssoċjazzjoniIl-President[1] ĠU L 70, 18.3.2000, p. 2.[2] ĠU L 124, 20.5.2003, p. 1.[3] ĠU L 166, 30.4.2004, p. 1.[4] ĠU L 284, 30.10.2009, p. 1.--------------------------------------------------ANNESS ILISTA TAL-BENEFIĊĊJI SPEĊJALI FI FLUS MHUX KONTRIBUTORJI TAL-MAROKK…--------------------------------------------------ANNESS IIDISPOŻIZZJONIJIET SPEĊJALI GĦALL-APPLIKAZZJONI TAL-LEĠISLAZZJONI TAL-MAROKK…--------------------------------------------------


				|

		52012PC0766

			Proposta għal DEĊIŻJONI TAL-KUNSILL li tawtorizza lir-Renju tal-Pajjiżi l-Baxxi biex japplika miżuri ta' deroga mill-Artikoli 193 tad-Direttiva 2006/112/KE dwar is-sistema komuni ta' taxxa fuq il-valur miżjud /* COM/2012/0766 final - 2012/0355 (NLE) */

			   	MEMORANDUM TA' SPJEGAZZJONI
1.           KUNTEST TAL-PROPOSTA
Ir-raġunijiet u l-għanijiet tal-proposta
Skont l-Artikolu 395(1)
tad-Direttiva 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud (minn hawn 'il quddiem
“id-Direttiva dwar il-VAT”), il-Kunsill, li jaġixxi unanimament fuq proposta
mill-Kummissjoni, jista' jawtorizza lil kwalunkwe Stat Membru li jintroduċi
miżuri speċjali għal deroga mid-dispożizzjonijet ta' din id-Direttiva, sabiex
jissimplifika l-proċedura tal-ġbir tal-VAT jew sabiex jippreveni ċerti tipi ta'
evażjoni jew evitar tat-taxxa.
B'ittra rreġistrata mal-Kummissjoni
fit-12 ta’ Lulju 2012 u fl-4 ta' Ottubru 2012,
ir-Renju tal-Pajjiżi l-Baxxi (minn issa 'l quddiem "il-Pajjiżi
l-Baxxi") talab awtorizzazzjoni biex japplika miżura li tidderoga
mill-Artikolu 193 tad-Direttiva tal-VAT. Skont l-Artikolu 395(2)
tad-Direttiva tal-VAT, il-Kummissjoni infurmat lill-Istati Membri l-oħrajn
bit-talba tal-Pajjiżi l-Baxxi, permezz ta' ittra datata s-17 ta' Ottubru 2012.
B'ittra ddatata d-19 ta' Ottubru 2012, il-Kummissjoni nnotifikat
lil-Pajjiżi l-Baxxi li hija kellha t-tagħrif kollu meqjus minnha bħala meħtieġ
sabiex tivvaluta t-talba.
Kuntest ġenerali
Bħala regola ġenerali, il-persuna responsabbli
għall-ħlas tat-taxxa fuq il-valur miżjud lill-awtoritajiet tat-taxxa skont
l-Artikolu 193 tad-Direttiva tal-VAT, hija l-persuna taxxabbli li qiegħda
tforni l-prodotti. L-iskop tad-deroga mitluba mill-Pajjiżi l-Baxxi huwa li dik
ir-responsabbiltà titpoġġa fuq il-persuna taxxabbli li lilha jsir il-forniment,
iżda biss taħt ċerti kundizzjonijiet u esklużivament fil-każ ta’ prodotti
partikolari, speċjalment settijiet tat-telefown ċellulari u tagħmir b’ċirkwit
integrat, consoles għal-logħob u kompjuters personali għal użu mhux fiss.
Skont il-Pajjiżi l-Baxxi, għadd ta’ negozji fi
ħdan dawn is-setturi tal-kummerċ jevadu t-taxxa billi ma jħallsux il-VAT
lill-awtoritajiet tat-taxxa wara li jkunu biegħu l-prodotti. Madanakollu,
il-klijenti tagħhom, sakemm dawn ikunu persuni taxxabbli li għandhom dritt għal
tnaqqis u li jirċievu fattura valida, jibqgħu intitolati għal tnaqqis
fit-taxxa. Fl-aktar forom aggressivi ta’ din l-evażjoni tat-taxxa, l-istess
prodotti, permezz ta' ”skema karużell”, jiġu fornuti bosta drabi mingħajr ma
jsir ħlas tal-VAT lill-awtoritajiet tat-taxxa. F'dawn il-każijiet, bin-nomina
tal-persuna li lilha jiġu fornuti l-prodott bħala l-persuna responsabbli
għall-VAT, id-deroga tneħħi l-oppurtunità li wieħed jidħol għal dik il-forma
ta’ evażjoni tat-taxxa.
It-talba għal deroga, fir-rigward tal-parti
dwar it-telefowns ċellulari u tagħmir b’ċirkwit integrat, hija simili ħafna
għal dik li ngħatat lill-Awstrija, il-Ġermanja, l-Italja u r-Renju Unit permezz
ta’ Deċiżjoni ta' Implimentazzjoni tal-Kunsill 2010/710/UE tat-22 ta’ Novembru 2010.
Fuq il-bażi ta’ spezzjonijiet tas-Servizz ta’ Informazzjoni u Investigazzjoni
Fiskali (Fiscale Inlichtingen- en Opsporingsdienst (FIOD)), il-Pajjiżi l-Baxxi
nnutaw ukoll li l-frodi estendiet għall-consoles għal-logħob, il-laptops u
t-tablet PC’s u talbu li dawn il-prodotti jiżdiedu mal-awtorizzazzjoni
tad-deroga. Limitu għoli biżżejjed ta’ EUR 10 000 għandu jeskludi
estensjoni tal-frodi lejn is-settur tal-bejgħ bl-imnut.
Fl-istess ħin, madankollu, il-Pajjiżi l-Baxxi
jagħrfu li d-derogi individwali, b’kamp ta’ applikazzjoni li dejjem jiżdied, ma
jistgħux ifissru tweġiba sodisfaċenti fit-tul għall-fenomeni tal-frodi mifruxa
mal-UE. Għalhekk, il-Pajjiżi l-Baxxi aċċettaw li d-deroga tkun applikabbli biss
għal perjodu qasir u tispiċċa fl-istess żmien mad-deroga msemmija hawn fuq,
jiġifieri fil-31 ta’ Diċembru 2013, sabiex tippermetti politika
dwar il-frodi tal-VAT alternattiva u aktar armonizzata fil-ġejjieni.
F’dan il-kuntest, għandha ssir referenza
għall-proposta tal-Kummissjoni (COM(2009) 511) biex tiġi emendata
d-Direttiva tal-VAT biex din tippermetti lill-Istati Membri kollha interessati
japplikaw mekkaniżmu ta’ reverse charge għal dawk li huma prodotti u servizzi
miftuħa għall-frodi mingħajr il-ħtieġa ta’ applikazzjoni għal deroga. Din
il-proposta ġiet parzjalment adottata permezz tad-Direttiva tal-Kunsill
2010/23/UE tas-16 ta’ Marzu 2010, li madanakollu hija limitata
li tippermetti mekkaniżmu ta’ reverse charge għall-konċessjonijiet fuq
emissjonijiet tal-gassijiet serra. Permezz ta’ stqarrija mill-Minuti
tal-Kunsill, il-Kunsill intrabat li jitkomplew id-diskussjonijiet fuq
il-partijiet l-oħra tal-proposta.
Il-Kummissjoni hi tal-fehma li l-unika miżura
li tista’ tkun effiċjenti fil-livell tal-UE f’dan il-qasam hija l-adozzjoni ta’
dik il-proposta aktar milli approċċ frammentat bbażat fuq derogi individwali u
li l-impatt tagħhom fuq Stati Membri oħra jista’ ma jkunx negliġibbli.
Il-Kummissjoni għalhekk tistieden lill-Kunsill biex dawn in-negozjati jerġgħu
jibdew malajr.
Flimkien mal-proposta dwar il-Mekkaniżmu ta'
Reazzjoni Rapida (COM(2012) 428), il-frodi kummerċjali nieqsa fil-VAT
imbagħad tiġi indirizzata kemm fiż-żmien qasir kif ukoll aktar fit-tul.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U L-VALUTAZZJONIJIET TAL-IMPATT
Konsultazzjoni mal-partijiet interessati
Mhux applikabbli.
Valutazzjoni tal-impatt
Il-proposta għal Deċiżjoni hija mmirata biex
tiġġieled kontra l-evażjoni tal-VAT u għalhekk se jkollha impatt potenzjali
pożittiv fuq l-irċevuti mill-VAT.
Madanakollu, il-miżuri se jkollhom impatt fuq
in-negozju safejn l-arranġamenti jkunu differenti minn dawk li japplikaw
għall-fornimenti normali tal-prodotti. Dan se jintroduċi komplikazzjoni
fil-kotba ta' kontabilità tan-negozji li ma jinnegozjawx esklużivament
fil-prodotti li jaqgħu taħt id-deroga. Il-mekkaniżmi ta' kontroll previsti se
jimponu wkoll obbligi addizzjonali fuq is-settur tan-negożju kkonċernat.
Għalhekk huwa ċar li din id-deroga mhix rilevanti fir-rigward tar-rekwiżit ta'
simplifikazzjoni previst fl-Artikolu 395, u għandha l-għan biss tal-prevenzjoni
tal-evażjoni tat-taxxa.
3.           ELEMENTI LEGALI TAL-PROPOSTA
Sommarju tal-azzjoni proposta
L-awtorizzazzjoni għall-Pajjiżi l-Baxxi li
japplikaw miżura li tidderoga mill-Artikolu 193 tad-Direttiva tal-VAT
fir-rigward tal-użu ta’ mekkaniżmu ta’ reverse charge għall-forniment domestiku
ta' ċerti prodotti.
4.           IMPLIKAZZJONI BAĠITARJA
Il-proposta ma għandha l-ebda impatt negattiv
fuq il-baġit tal-UE.
5.           ELEMENTI FAKULTATTIVI
Il-proposta tinkludi klawżola ta' estinzjoni.
2012/0355 (NLE)
Proposta għal
DEĊIŻJONI TAL-KUNSILL
li tawtorizza lir-Renju tal-Pajjiżi l-Baxxi
biex japplika miżuri ta' deroga mill-Artikoli 193 tad-Direttiva 2006/112/KE
dwar is-sistema komuni ta' taxxa fuq il-valur miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva tal-Kunsill
2006/112/KE tat-28 ta' Novembru 2006 dwar is-sistema komuni ta’
taxxa fuq il-valur miżjud[1],
u b’mod partikolari l-Artikolu 395(1) tagħha,
Wara li kkunsidra l-proposta mill-Kummissjoni
Ewropea,
Billi:
(1)       Permezz ta’ ittri rreġistrati
mal-Kummissjoni fit-12 ta’ Lulju 2012 u
fl-4 ta’ Ottubru 2012, il-Pajjiżi l-Baxxi talbu awtorizzazzjoni
biex jintroduċu miżura speċjali ta’ deroga mill-Artikolu 193 tad-Direttiva
2006/112/KE fir-rigward tal-persuna responsabbli li tħallas it-taxxa fuq
il-valur miżjud (VAT).
(2)       Bi qbil
mal-Artikolu 395(2) tad-Direttiva 2006/112/KE, il-Kummissjoni infurmat
lill-Istati Membri l-oħra b’ittra li ġġib id-data
tal-17 ta’ Ottubru 2012 bit-talba li saret mill-Pajjiżi l-Baxxi.
Permezz ta' ittra ddatata d-19 ta' Ottubru 2012, il-Kummissjoni
nnotifikat lill-Pajjiżi l-Baxxi li kellha l-informazzjoni kollha meħtieġa biex
tqis it-talba.
(3)       L-Artikolu 193
tad-Direttiva 2006/112/KE jipprevedi li persuna taxxabbli li tforni merkanzija
jew servizzi hija, bħala regola ġenerali, responsabbli għall-ħlas tat-taxxa fuq
il-valur miżjud (VAT) lill-awtoritajiet tat-taxxa. L-iskop tad-deroga mitluba
mill-Pajjiżi l-Baxxi huwa li, f’ċerti ċirkostanzi, ir-riċevitur ta’ fornimenti
ta’ ċerti prodotti responsabbli għall-ħlas tal-VAT fil-każ ta’ prodotti
partikolari, b’mod speċjali settijiet tat-telefown ċellulari, tagħmir b’ċirkwit
integrat, consoles għal-logħob u kompjuters personali għall-użu mhux fiss.
(4)       Skont il-Pajjiżi l-Baxxi,
għadd ta’ kummerċjanti f'dawn is-setturi jinvolvu ruħhom f’attivitajiet
frodulenti billi jinbiegħu dawn il-prodotti mingħajr ma jħallsu l-VAT
lill-awtoritajiet tat-taxxa. Il-klijenti tagħhom, madanakollu, huma intitolati
għal tnaqqis tat-taxxa peress li jkollhom fattura valida. Fl-aktar forma
aggressiva ta’ din l-evażjoni, il-prodotti, permezz ta’ skema ”karużell”, jiġu
fornuti diversi drabi mingħajr ma titħallas il-VAT. F’dan il-kuntest,
is-servizz ta’ investigazzjoni tal-Pajjiżi l-Baxxi nnota li l-frodi estendiet
mit-telefowns ċellulari u t-tagħmir b’ċirkwit integrat għall-consoles
għal-logħob u kompjuters personali għall-użu mhux fiss. Bin-nomina tal-persuna
li jsirilha l-forniment tal-prodotti bħala l-persuna responsabbli għall-ħlas
tal-VAT f’tali każijiet, id-deroga telimina l-opportunità biex wieħed jidħol
għal dik il-forma ta’ evażjoni tat-taxxa.
(5)       Sabiex ikun żgurat it-tħaddim
effettiv tad-deroga u biex jiġi evitat li l-evażjoni tat-taxxa testendi
għall-istadju tal-bejgħ bl-imnut jew għal prodotti oħra, il-Pajjiżi l-Baxxi se
jintroduċu obbligi xierqa ta’ kontroll u rappurtar. Barra minn hekk, il-livell
minimu għandu jnaqqas ir-riskju li l-frodi testendi għall-kummerċ bl-imnut.
(6)       L-awtorizzazzjoni għandha
tkun valida biss għal perjodu qasir ħafna billi jibqgħu ħafna mistoqsijiet
dwar, b’mod partikolari, l-impatt possibbli tal-mekkaniżmu tar-reverse charge
fuq il-funzjonament tas-sistemi tal-VAT fi ħdan dawk l-Istati Membri li
japplikawh, jew fi Stati Membri oħra. Id-data tat-tmiem tikkoinċidi mat-tmiem
ta’ derogi simili mogħtija fir-rigward ta' telefowns ċellulari u tagħmir
b’ċirkwit integrat sabiex tippermetti l-iżvilupp ta’ politika kontra l-frodi
aktar elaborata u aktar armonizzat fil-ġejjieni.
(7)       Id-deroga mhux se jkollha
effett ħażin fuq ir-riżorsi proprji tal-Unjoni li jirriżultaw mill-VAT,
ADOTTA DIN ID-DEĊIŻJONI:
Artikolu 1
B’deroga mill-Artikolu 193 tad-Direttiva
2006/112/KE, il-Pajjiżi l-Baxxi huma awtorizzati li jinnominaw il-persuna
taxxabbli li lilha jsir il-forniment tal-prodotti li ġejjin, bħala l-persuna
responsabbli għall-ħlas tat-taxxa:
(a)......... settijiet tat-telefown ċellulari,
li jkunu strumenti magħmula jew adattati għall-użu f’konnessjoni ma’ netwerk
liċenzjat u operati fuq frekwenzi speċifiċi, ikollhom jew ma jkollhomx
kwalunkwe użu ieħor;
(b)......... tagħmir b’ċirkwit integrat bħal
mikroproċessuri u unitajiet għall-ipproċessar ċentrali fi stat qabel ma jiġu integrati
fi prodotti għall-utent aħħari;
(c)......... consoles għal-logħob, li minħabba
l-karatteristiċi u l-funzjonijiet prinċipali tagħhom, huma maħsuba għal-logħob
bil-vidjo u oħrajn fuq il-kompjuter, ikollhom jew ma jkollhomx kwalunkwe użu
ieħor;
(d)......... laptops u tablet PC's.
Din id-deroga għandha tapplika għal fornimenti
ta’ prodotti li għalihom l-ammont taxxabbli huwa ta’ EUR 10 000 jew
aktar.
Artikolu 2
Id-deroga stipulata fl-Artikolu 1 hija
soġġetta għall-introduzzjoni mill-Pajjiżi l-Baxxi ta’ obbligi xierqa ta'
kontroll u rappurtar fuq il-persuni taxxabbli li jfornu prodotti li għalihom
japplika l-mekkaniżmu ta’ reverse charge skont din id-Deċiżjoni.
Artikolu 3
Din id-Deċiżjoni għandha tieħu effett fil-jum
tan-notifika tagħha.
Din id-deċiżjoni għandha tiskadi fid-data
tad-dħul fis-seħħ tar-regoli tal-Unjoni li jippermettu lill-Istati Membri
kollha jadottaw tali miżuri li jidderogaw mill-Artikolu 193 tad-Direttiva
2006/112/KE, iżda mhux aktar tard mill-31 ta’ Diċembru 2013.
Artikolu 4
Din id-Deċiżjoni hija indirizzata lir-Renju
tal-Pajjiżi l-Baxxi.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 11.12.2006, p. 1.


title: Proposta għal deċiżjoni tal-Kunsill li temenda d-Deċiżjoni 2000/256/KE li tawtorizza lir-Renju ta' l-Olanda biex japplika miżura li tidderoga mill-Artikolu 11 tas-sitt direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri marbuta mat-taxxa fuq il-fatturat

text:
Avviż Legali Importanti

|

52004PC0854

Proposta għal deċiżjoni tal-Kunsill li temenda d-Deċiżjoni 2000/256/KE li tawtorizza lir-Renju ta' l-Olanda biex japplika miżura li tidderoga mill-Artikolu 11 tas-sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri marbuta mat-taxxa fuq il-fatturat  /* KUMM/2004/0854 finali */

	Brussel 06.01.2005KUMM(2004) 854 finaliProposta għalDEĊIŻJONI TAL-KUNSILLli temenda d-Deċiżjoni 2000/256/KE li tawtorizza lir-Renju ta' l-Olanda biex japplika miżura li tidderoga mill-Artikolu 11 tas-sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri marbuta mat-taxxa fuq il-fatturat(PREżENTATA MILL-KUMMISSJONI)MEMORANDUM TA’ SPJEGAZZJONISkond l-Artikolu 27(1) tas-sitt Direttiva tal-Kunsill tas-17 ta' Mejju 1977 dwar l-armonizzazzjoni tal-liġijiet ta' l-Istati Membri dwar it-taxxa fuq il-fatturat - Sistema Komuni ta' taxxa fuq il-valur miżjud (VAT): bażi uniformi ta' valutazzjoni[1] -, il-Kunsill b’ aġir unanimu fuq proposta mill-Kummissjoni, jista’ jawtorizza kull Stat Membru biex idaħħal jew jestendi miżuri speċjali għal deroga minn dik id-Direttiva sabiex jissimplifika l-proċedura tal-ħlas ta’ taxxa jew iżomm ċerti tipi ta’ evażjoni tat-taxxa.Bħala regola dawn l-awtorizzazzjonijiet jingħataw fuq bażi temporanja biex valutazzjoni dwar jekk il-miżuri speċjali humiex xierqa jew effettivi, tkun tista’ ssir wara ftit snin.Id-Deċiżjoni tal-Kunsill 2000/256/KE[2] awtorizzat lir-Renju ta’ l-Olanda, permezz ta’ deroga mill-Artikolu 11(A)(1)(a), biex tinkludi l-ammont taxxabbli ta’ provvista ta’ oġġetti jew ta’ servizzi, il-valur ta’ kwalunkwa deheb użat mill-fornitur u pprovdut minn min ser jirċevieh fil-każ fejn il-provvista tad-deheb lil min ser jirċevieh kienet eżenti skond id-dispożizzjonijiet fid-Direttiva 98/80/KE[3].Din id-deroga tat setgħa lill-Olanda biex tibbilanċja tnaqqis fl-ammont taxxabbli ta’ ċerti transazzjonijiet fis-settur tal-ġojjellerija fejn il-klijent jipprovdi lill-ġojjellier b'deheb li akkwista “għall-għanijiet ta' investiment” u għalhekk eżenti mill-VAT sabiex il-ġojjellier iforni oġġett (e.ż. jipprovdi djamant immuntat fuq id-deheb) jew servizz (e.ż. bilil jdewweb id-deheb f'ċurkett).B’ittra rreġistrata mas-Segretarjat Ġenerali tal-Kumissjoni fit-8 ta’ Settembru 2004, il-Gvern Olandiż talab l-estensjoni tad-Deċiżjoni 2000/256/KE li tawtorizza lill- Olanda biex tapplika miżuri speċjali ta' taxxa f’dak li għandu x’jaqsam ma’ l-ammont ta’ ċerti provvisti ta’ oġġetti u servizzi li jinvolvu il-ħdim tad-deheb.Skond l-Artikolu 27(2) tas-Sitt Direttiva, il-Kummissjoni infurmat lill-Istati Membri l-oħra, b' ittra fit-22 ta’ Novembru 2004, bit-talba magħmula mir-Renju ta’ l-Olanda u b’ittra ta’ l-24 ta’ Novembru 2004 il-Kummissjoni avżat lir-Renju ta’ L-Olanda li hi kellha l-informazzjoni kollha li dehrilha li kienet meħtieġa għal stima tat-talba.Il-Kummissjoni taċċetta li din id-deroga tikontrollha l-abbuż fis-sistema tal-VAT. Tinnota ukoll li żewġ Stati Membri oħra kisbu derogi simli. Il-Kummissjoni diġà bdiet ix-xogħol tagħha lejn ir-razzjonalizzazzjoni tad-derogi ta’ l-Artikolu 27 u dawn id-derogi jistgħu jiddaħħlu f’dak l-eżerċizzju. Għalhekk, it-talba preżenti għal estensjoni tad-deroga għandha tingħata sad-data tad-dħul fis-seħħ ta’ Direttiva li tirrazzjonalizza d-derogi ta' l-Artikolu 27 li bħalissa jikontrollaw din it-tip ta’ evażjoni tal-VAT marbuta ma' l-eżenzjoni ta’ deheb ta’ l-investiment mhux aktar tard minn nhar il-31 ta’ Diċembru 2009.Proposta għalDEĊIŻJONI TAL-KUNSILLli temenda d-Deċiżjoni 2000/256/KE li tawtorizza lir-Renju ta' l-Olanda biex japplika miżura li tidderoga mill-Artikolu 11 tas-sitt Direttiva tal-Kunsill 77/388/KEE dwar l-armonizzazzjoni tal-liġijiet ta’ l-Istati Membri marbuta mat-taxxa fuq il-fatturatIL-KUNSILL TA’ L-UNJONI EWROPEA,Wara li kkunsidra t-Trattat li tistabbilixxi l-Komunità Ewropea,Wara li kkunsidra d-Direttiva tal-Kunsill (77/388/KEE) fis-17 ta’ Mejju 1977 dwar l-armonizzazzjoni tal-liġijiet ta’ l-Istati Membri konnessi mat-taxxa fuq il-il-fatturat – Sistema Komuni ta' taxxa fuq il-valur miżjud (VAT): bażi uniformi ta’ valutazzjoni[4], u b’mod partikolari l-Artikolu 27(1) tagħha,Wara li kkunsidra l-proposta mill-Kummissjoni[5],Billi:Id-Deċiżjoni tal-Kunsill 2000/256/KE[6]awtorizzat lir-Renju ta’ l-Olanda, permezz ta’ deroga mill-Artikolu 11(A)(1)(a), biex tinkludi l-ammont taxxabbli ta’ provvista ta’ oġġetti jew ta’ servizzi, il-valur ta’ kwalunkwa deheb użat mill-fornitur u pprovdut minn min ser jirċevieh fil-każ fejn il-provvista tad-deheb lil min ser jirċevieh kienet eżenti skond id-dispożizzjonijiet fil-Artikolu 26b tad-Direttiva 77/388/KE.L-għan ta' dik id-deroga kien li jiġi evitat abbuż mill-eżenzjoni tad-deheb ta' l-investiment u għalhekk jilqa’ għal ċerti tipi ta' evażjoni ta’ taxxa.B' ittra rreġistrata mas-Segretarjat Ġenerali tal-Kumissjoni fit-8 ta’ Settembru 2004, il-Gvern Olandiż talab estensjoni tad-Deċiżjoni 2000/256/KE li tagħlaq nhar il-31 ta’ Diċembru 2004.Skond l-Artikolu 27(2) tad-Direttiva 77/388/KEE, il-Kummissjoni infurmat l-Istati Membri l-oħra b' ittra fit-22 ta’ Novembru 2004 bit-talba magħmula mir-Renju ta’ l-Olanda. B’ittra fl-24 ta’ Novembru 2004, il-Kummissjoni avżat lir-Renju ta’ l-Olanda li kellha l-informazzjoni kollha li dehrilha li kienet meħtieġa għal stima tat-talba.Skond l-awtoritajiet Olandiżi, id-deroga awtorizzata mid-Deċiżjoni 2000/256/KE kienet effettiva biex tilħaq l-għanijiet msemmija hawn fuq.Id-derogi skond l-Artikolu 27 tad-Direttiva 77/388/KEE li tikontrolla l-evażjoni tal-VAT marbuta ma' l-eżenzjoni tad-deheb ta' l-investiment jistgħu jkunu inklużi fi proposta fil-ġejjieni għal direttiva li tirrazzjonalizza xi wħud mid-derogi skond dak l-artikolu.Huwa għalhekk meħtieġ li l-validità tad-deroga mogħtija taħt id-Deċiżjoni 2000/256/KE tittawwal sakemm tidħol fis-seħħ direttiva li tirrazzjonalizza d-derogi skond l-Artikolu 27 tad-Direttiva 77/388/KEE li tkopri l-evażjoni tat-taxxa fuq il-valur miżjud marbuta ma’ l-eżenzjoni ta’ l-investiment tad-deheb jew sal-31 ta’ Diċembru 2009, liema l-aktar kmieni.Din id-deroga mhux ser ikollha impatt negattiv fuq ir-riżorsi tal-Komunitajiet Ewropej ipprovduti mit-taxxa fuq il-valur miżjud.ADOTTA DIN ID-DECIZJONI:Artikolu 1L-Artikolu 2 tad-Deċiżjoni 2000/256/KE huwa sostitwit b’dan li ġej:"Artikolu 2L-awtorizzazzjoni mogħtija taħt l-Artikolu 1 tagħlaq fid-data tad-dħul fis-seħħ ta' direttiva li tirrazzjonalizza d-derogi skond l-Artikolu 27 tad-Direttiva 77/388/KEE li tikkontrolla l-evażjoni tat-taxxa fuq il-valur miżjud marbut ma' l-eżenzjoni ta’ l-investiment tad-deheb jew nhar il-31 ta’ Diċembru 2009, skond liema l-aktar kmieni."Artikolu 2Din id-Deċiżjoni hija indirizzata lir-Renju ta’ l-OlandaMagħmula fi Brussell,Għall-KunsillIl-President [1] ĠU L 145, tat-13.6.1977, pġ.1. Direttiva kif emendata l-aħħar mid-Direttiva 2004/66/KE (ĠU L 168, ta’ l-1.5.2004, pġ. 35).[2] ĠU L 79, tat-30.3.2000, pġ. 36.[3] ĠU L 281, tas-17.10.1998, pġ. 31.[4] ĠU L 145, tat-13.6.1977, pġ. 1. Direttiva kif emendata l-aħħar mid-Direttiva 2004/66/KE (ĠU L 168, ta’ l-1.5.2004, pġ. 35).[5] ĠU C , , p. .[6] ĠU L 79, tat-30.3.2000, pġ. 36.